Da’i Syed Sedia Berkahwin Dengan Pengacara TV Al Hijrah

Menjawab status hubungannya dengan pengacara stesen televisyen Al Hijrah iaitu Hana Ismail, pendakwah selebriti Da’i Syed berkata mereka sedang dalam proses mengenal hati budi.

Memetik Oh Bulan, Syed bagaimanapun memilih untuk tidak berkongsi lanjut serta memohon orang ramai mendoakan yang baik-baik sahaja.

BACA: “Bukannya Duduk Atas Riba Atau Babak Atas Katil” – Da’i Syed

“Terpulanglah pendapat orang ramai hendak menilai hubungan kami. Saya hanya minta doakan yang terbaik agar dipermudahkan segala urusan.

“Buat masa sekarang saya tidak boleh bercakap lanjut. Takut nanti apa yang dirancang tidak menjadi. Kami akan beritahu apa yang seterusnya, kemudian. Insya-Allah,” katanya.

Mengulas mengenai foto tular memaparkan dirinya bersama Hana sambil diiringi ibu kedua-dua belah pihak dalam sebuah majlis, Syed berkata itu hanyalah majlis pertemuan dua keluarga.

“Ia adalah majlis pertemuan dua keluarga. Kalau itu adalah majlis yang dianggap (majlis pertunangan), doakan yang terbaik. Tapi boleh dikatakan ia adalah majlis pertemuan dua keluarga. Perkenalan di antara dua keluarga.

“Kami baharu mengenali dua keluarga, kalau sudah disahkan, bermakna kalau betul kami akan ke arah yang baik, kami akan beritahu,” katanya.

Mula berkawan dengan Hana sejak tiga bulan lalu, dalam pada itu, Syed berkata dia sudah bersedia untuk bergelar suami dan mendirikan rumah tangga.

“Insya-Allah saya sudah bersedia untuk berkahwin, cuma sekarang kami dalam tempoh perkenalan dalam dua keluarga. Biarlah kami berkenalan dahulu. Kalau sudah confirm nanti pasti saya akan kongsikan,” katanya.


“Arrian Bukan Anak Luar Nikah, Tolonglah!” – Fatin Afeefa

Sejak semalam hangat diperkatakan mengenai kisah perceraian pelakon Fatin Afeefa apabila bekas suaminya, Adam Shahz didakwa mengungkit soal nafkah serta anak-anak.

Memetik Xtra, Fatin menjelaskan dia tidak pernah menghalang bekas suaminya untuk berjumpa kedua anak mereka iaitu  Adam Aisy Arrian dan Ivy Herra Sophia mahupun memburukkan bapa kepada anak-anaknya.

Replying to @Angel Mybaby Semoga ada jalan penyelesaian antara mereka dan dipermudah segalanya ?????? #fyp #xtramy #fatinafikah #adamshahz #anak #luarnikah #fitnah #saman #beritaditiktok #sembangentertainment

“Saya tak pernah halang dia jumpa anak-anak. Saya tak pernah buruk-burukkan bapa anak saya. Sangat kebudak-budakkan untuk sentuh mengenai anak saya. Anak saya Arrian bukan anak luar nikah, tolonglah!

“Selama ni tak pernah contact anak, ini tiba-tiba cakap nak jaga. Anak kau dah pandai cuci pinggan, lipat baju baru nak jaga. Time dia kecik tak nak pulak kau jaga. Dia lebih layak dengan saya.

“Dia bagi nafkah pada anak tapi setahun je, saya ada resit. Cuba tanya dia resit untuk empat tahun kebelakang mana?Tak ada. Saya tak pernah minta dia bayar balik nafkah,” katanya.

Fatin berkata dia juga langsung tidak takut untuk ‘berlawan’ di mahkamah berkenaan hak penjagaan anak-anak kerana yakin dia lebih berkemampuan.

“Saya langsung tak risau sebab saya tahu court case saya akan menang. Saya lagi berkemampuan untuk jaga anak saya.

“Saya nak dia start dulu isukan hal mahkamah, saya boleh jawab sekarang tapi saya nak dia keluarkan duit dia dulu. Selama ni asyik saya berlawan dan keluarkan duit,” katanya.

Dalam pada itu, Fatin turut mengatakan dia sudah bersedia jika Adam mahu mengambil tindakan undang-undang berhubung isu tersebut. Kata Fatin lagi, dia sudah pun move on daripada kisah lalu mereka serta mengatakan bakal berkahwin dengan teman lelakinya.

“Macam ni Adam awak buat saya, saya doakan rezeki dia dimurahkan. Kalau nak saman, tolonglah saman saya. Peguam saya dah ready ada semua dokumen.

“Saya dah lebih dari bersedia cuma saya nak awak keluarkan duit dulu sebab saya dah penat nak keluarkan duit saya dulu. Saya dah tak larat, dah lima tahun.. saya dah move on,” katanya.


Masya Masyitah Pakai Kereta Mewah Porsche, Harga Cecah RM700,000

Siapa sangka tahun lalu, baru sahaja berusia 21 tahun, penyanyi Masya Masyitah berjaya membeli rumah keduanya dengan hasil titik peluhnya sebagai anak seni.

Baru-baru ini, penyanyi yang kini berusia 22 tahun itu ada memuat naik fotonya bersama sebuah kereta mewah model Porsche 718 Cayman menjadi perhatian ramai.

BACA: Masya Masyitah Berjaya Beli Rumah Kedua Pada Usia 21 Tahun

Memetik Cari Forum, difahamkan kereta mewah dipercayai milik Masya itu berwarna biru terang dikatakan mencecah harga RM700,000 .

Menerusi entri itu, Masya turut menulis kapsyen mengatakan tiada yang mustahil di dalam dunia ini, dan apa sahaja boleh dilakukan dengan yakin.

Perkongsian Masya itu mendapat pelbagai reaksi daripada netizen yang kagum dengan pencapaian penyanyi itu yang kini mampu memiliki kereta mewah tersebut.

Terdahulu, Masya berjaya membeli sebuah kondominium berharga RM300,000 secara tunai ketika berusia 19 tahun. Tahun lalu, Masya berkongsikan berjaya membeli rumah keduanya kediaman dua tingkat.


Ramai Wanita Tak Keruan Tengok MK, Ada Yang Rela Jadi Stereng Kereta

Baru-baru ini, video dikongsikan penyanyi terkenal MK K-Clique di aplikasi TikTok menjadi perhatian ramai lebih-lebih lagi peminat wanita yang tidak keruan.

Menerusi video tersebut, MK dilihat menunjukkan wajahnya yang mencairkan hati golongan wanita sambil menyanyikan lagu terbaharu nyanyian Aliph iaitu Swipe.

BACA: Sharifah Zarina Cuba Nasib Nak Jodohkan Anak Dengan MK K-Clique

Namun, apa yang lebih menjadi bualan aksi penyanyi itu menggigit stereng kereta sekaligus membuatkan wanita teruja.

Diruangan komen, rata-rata peminatnya memuji senyuman dan wajah kacak penyanyi tersebut. Malah ada yang meninggalkan komen lucu rela menjadi stereng kereta tersebut.

Sebelum ini, MKada memuat naik foto di atas pelamin selepas majlis perkahwinan kakak bersama ahli kumpulan K-Clique, Fareed.

Menerusi posting tersebut, MK dilihat duduk berseorang di atas pelamin seperti sedang berlatih menjadi seorang pengantin sekaligus membuatkan ramai wanita menawarkan diri untuk menjadi isteri kepada penyanyi itu.


Peminat Tak Keruan Tengok Ketampanan Meerqeen

Penangan drama Melur Untuk Firdaus bukan saja hangat diperkatakan di Malaysia, malah di negara seberang, Indonesia. Malah, drama itu juga melonjakkan nama pelakon, Meerqeen yang kini dikenali ramai.

Baru-baru ini, perkongsian Meerqeen di aplikasi TikTok menjadi perhatian apabila memuat naik video memaparkan dirinya sedang menari berlatar belakangkan lagu terbaharu nyanyian Alyph berjudul Swipe.

Seperti sudah dijangka, video tersebut membuatkan ramai peminatnya tidak keruan apabila rata-ratanya memuji ketampanan pelakon berusia 21 tahun itu.

Malah, ada yang memberitahu sudah menonton video tersebut berulang kali kerana mahu melihat pelakon kesayangan mereka itu.

Baru sahaja dimuat naik sejak semalam, video tersebut telah pun mencecah lebih 4.6 juta tontonan dan menerima lebih 600 ribu tanda suka.


Dipuji Kacak, Ramai Setuju Shuib Duda Terhangat Di Pasaran

Baru-baru ini, pelawak dan usahawan Shuib Sepahtu mengakui ada menerima banyak mesej peribadi daripada wanita-wanita yang ingin menjadi teman hidupnya.

Menjadi tetamu undangan di program MeleTOP, Shuib berkata juga makcik-makcik yang meluahkan hasrat untuk menjadikannya sebagai menantu.

Bagaimanapun, Shuib enggan berkongsikan status terkininya kerana masih belum bersedia untuk mendedahkannya kepada umum.

Dalam pada itu, tular video dikongsikan oleh seorang pengguna TikTok ketika temu bual tersebut yang memuji Shuib seorang yang kacak.

Perkongsian pengguna itu turut mendapat pelbagai reaksi daripada netizen lain yang tidak dapat menyangkal ketampanan dimiliki Shuib dengan imej terkininya.

Malah, netizen mengatakan Shuib bukan sahaja mempunyai wajah yang kacak tetapu turut mempunyai aura tersendiri sehinggakan ramai yang menyukai keperibadiannya.


Fatin Afeefa Mengamuk Bekas Suami Ungkit Kisah Cerai?

Baru-baru ini hangat diperkatakan apabila pelakon Fatin Afeefa seolah berang dengan tindakan bekas suaminya, Adam Shahz yang didakwa membuka kisah cerai mereka dan pemberian nafkah anak-anak.

Menurut laporan Xtra, Fatin dilihat ada memuat naik satu paparan komen yang ditinggalkan pada satu posting TikTok bekas suaminya.

BACA: 6 Bulan Bergelar Usahawan, Fatin Afeefa Berjaya Beli Kereta Mewah Mercedes Benz

Menerusi entri itu, Fatin menafikan dakwaan ditulis bekas suaminya itu serta menyifatkan ianya sebagai fitnah. Fatin turut mendedahkan, bekas suaminya itu tidak memberi nafkah pada anak-anak mereka selama 4 tahun.

“Just in case tak jumpa comment I dekat video sebelah, this is my reply. Dah la menipu, ajak orang tambah dosa, fitnah lagi. Itu je la mampu pun.

“Dah tua dah… dah dah la tu, move on la… 5 tahun dah. Kesian la kat girlfriend tu, tak habis-habis dengan ex-wife,” tulisnya.

Sementara itu, memetik portal Cari Forum, Adam didakwa ada menyatakan hak penjagaan anak-anak jatuh kepada bekas isteri dan dia tmemberi nafkah setiap bulan pada anak-anaknya.

“Kami bercerai. Isteri dapat hak jagaan anak penuh kerana anak kami 2 orang berumur 5 tahun dan 3 tahun. Saya membayar nafkah anak bulanan seperti mahkamah arahkan dan saya dapat hak lawatan. Isteri tidak bekerja pada masa itu.

“Saya tidak mau campur urusan peribadi isteri saya ada pasangan baru atau hidup barunya asalkan dia dapat menjaga anak-anak dengan baik. Dia ada hak untuk hidup bahagia cara dia,” tulisnya.

Terdahulu, Fatin mendirikan rumah tangga dengan pelakon Adam Shahzpada tahun 2013 namun bercerai pada 2017.


Nak Elak Cemburu, Yusuf Bahrin Bawa Zizi Kirana Ke Set Shooting

Mahu mengelakkan rasa cemburu timbul, pelakon Yusuf Bahrin berkata dia sering membawa isterinya, penyanyi Zizi Kirana ke set penggambaran.

Memetik Kosmo, Yusuf berkata dia tahu tanggungjawab sebagai suami adalah untuk menjaga hati isteri dan adalah lebih baik jika Zizi melihatnya bekerja serta menerangkan keadaan sebenar.

“Sebenarnya saya yang ajak dia, kasihan isteri duduk seorang diri di rumah. Lebih baik dia tengok saya ada di depan mata. Dia tiada masalah cemburu. Biasalah perempuan kalau cemburu sikit-sikit, itu lumrah. Kalau kita mesra sangat dengan perempuan lain dia akan rasa lain.

“Kita sebagai suami kena terangkan. Bagi saya manusia normal memang ada perasaan itu. Cuma itu cara saya untuk mengelakkannya dengan selalu bawa dan hubungi dia,” katanya.

Menurut Yusuf, selepas berkahwin dia menjaga batas dengan tidak melakukan babak bersentuhan atau berpelukan dengan wanita.

“Cabaran dalam drama ini saya kena berjaga-jaga untuk elak babak bersentuhan sebab saya dah kahwin. Kalau dulu saya free and easy tapi bila dah kahwin kena lebih berhati-hati demi jaga hati isteri juga.

“Saya akan pegang atau tarik baju saja kalau ada babak yang perlu bersentuhan. Kalau babak romantik saya minta teknik kamera,” katanya.

Terdahulu, Yusuf mendirikan rumah tangga dengan Zizi Kirana pada 19 September tahun lalu.


Berlakon Dengan Yusuf Bahrin, Intan Najuwa Akur Diminta Jangan Bersentuhan

Pelakon Intan Najuwa berkata dia menghormati permintaan aktor Yusuf Bahrin yang menolak babak  bersentuhan dalam drama terbaru mereka berjudul Jesnita.

Memetik Kosmo, Intan berkata dia juga mengambil langkah lebih berhati-hati serta menjaga batas dalam lakonan.

BACA: Isu Aliff Aziz & Intan Najuwa Berpelukan, Pengarah Mohon Maaf

“Saya tiada masalah, itu hak dia untuk tidak bersentuhan. Bila tahu tentang itu saya hormati dan lebih berhati-hati. Saya terus letakkan dalam kepala dan tahu nak buat macam mana,” katanya.

Sebelum ini sering terpalit kontroversi dengan hero gandingannya, Intan berkata dia yakin isu itu tidak akan timbul drama drama berkenaan.

“Saya rasa kali ini tiada kontroversi sebab drama ini bukan cerita cinta. Lebih kepada cerita tentang keluarga. Saya yakin tiada timbul kontroversi yang tidak sepatutnya,” katanya.

Ditanya cara dia berdepan dengan kontroversi, Intan berkata dia lebih memilih untuk berdiam diri supaya tidak mengeruhkan keadaan atau memanjangkan isu tersebut.

“Saya lebih suka diam saja, kalau melenting saya takut buat kesilapan atau cakap benda-benda yang buruk dan mengeruhkan keadaan.

“Selalunya bila semua dah reda baru saya bercakap tentang itu. Saya tolak tepi perkara yang bawa toksik dalam kehidupan saya,” katanya.


Man Kidal Reda Diisytihar Muflis

Satu demi satu dugaan menimpa, selepas hilang mata pencarian ketika pandemik, gitaris terkenal Man Kidal duji lagi apabila diisytiharkan muflis oleh mahkamah kerana gagal membayar pinjaman kereta.

Memetik Harian Metro, Man Kidal atau nama sebenar, Abdul Rahman Mahmood berkata perkara itu membuatkan dia panik apatah lagi bakal menjayakan Konsert Kolaboraci Three To Rock di Jakarta, Indonesia pada bulan hadapan.

“Memang tak sangka ia akan berlaku. Untuk itu, saya kena buat surat kepada pihak berkenaan menyatakan komitmen akan bayar setiap bulan seperti yang ditetapkan.

“Apa yang berlaku adalah kesilapan sendiri dan saya kena reda. Memang ujian saya bertimpa-timpa. Sebelum ini saya dijangkiti Covid-19, isteri menjalani pembedahan dan kemudian bergelar asnaf.

“Rasanya tahun depan saya malu nak ambil bantuan sebagai asnaf. Alhamdulillah, keadaan dah okey. Saya tak sepatutnya ambil lagi,” katanya.

Dalam pada itu, Man Kidah meluahkan rasa syukur kerana masih dikurniakan rezeki apabola menerima tawaran persembahan dan konsert.

“Kumpulan Search pun bantu saya dengan persembahan sebelum ini. Dapatlah ‘cover’ balik sikit demi sikit. Persembahan lain pun dah makin banyak sekarang,” katanya.


Caprice Tenang Tunggu Sisi Gelap Dibongkar

Sejak semalam hangat diperkatakan apabila tular video di aplikasi TikTok memaparkan seorang individu yangnmahu mendedahkan sisi gelap penyanyi rap, Caprice.

Menerusi satu perkongsian lewat malam tadi, Caprice memuat naik satu perkongsian memberitahu dia mengetahui perkara itu selepas dimaklumkan isterinya, Farra Inalis.

“Cap dah lena tidur, tiba-tiba isteri kejutkan dan tanya siapa perempuan ini. Jadi, kita buka lah album kat Facebook lama dan cuba cari. Haih.. kalau jadi ‘bad boy’ adalah jenayah, saya minta maaf Malaysia,  saya harap saya tak menjadi begitu comel pada ketika itu,” tulisnya.

Sementara itu, Caprice dilihat ada memuat naik video di Insta Story, memberitahu dia terpaksa tidur di sofa selepas gagal mencari identiti wanita terbabit.

Malah, Caprice berkata dia tenang menunggu ‘sisi gelapnya’ didedahkan oleh individu berkenaan. Malah, Caprice berkata bukan dia sahaja, mereka diluar sana juga turut menantikan pendedahan tersebut.


Tamat Pengajian Di UUM, Fattah Amin Dapat Anugerah Dekan

Perkongsian pelakon Fattah Amin menjadi perhatian apabila berkongsikan momen kejayaannya apabila menerima Anugerah Dekan bagi semester akhir Ijazah Sarjana Muda Pengurusan Industri Kreatif, Universiti Utara Malaysia (UUM).

Menerusi entri tersebut, pelakon filem Mat Kilau yang sudah pun tamat pengajian tersebut turut memuat naik foto dan video menerima sijil anugerah berkenaan.

BACA: Dah Tak Kayu, Netizen Puji Lakonan Fattah Amin Makin Mantap

Memetik mStar Online, selain Fattah Amin, beberapa artis lain termasuk penyanyi Amir Masdi, Tomok, Haziq dan Pekin Ibrahim turut menerima anugerah tersebut.

Menurut Fattah, dia berdepan pelbagai cabaran sepanjang tempoh pengajian namun kejayaan itu membakar semangatnya untuk melanjutkan pengajian ke lebih tinggi iaitu peringkat sarjana selepas ini.

“Syukur Alhamdulillah akhirnya tamat pengajian. Rasanya sepanjang tahun 2017 adalah tempoh paling sukar sebab ketika itu saya terlibat dengan banyak penggambaran.

“Saya ada niat untuk sambung ke peringkat seterusnya tapi belum ada perancangan dalam masa terdekat,” katanya.

Sementara itu, diruangan komen Instagram, rata-rata netizen mengucapkan tahniah di atas kejayaan pelakon itu. Malah, ramai yang memuji bukan sahaja memiliki rupa paras kacak, malah seorang yang bijak.


Sekolah Rendah Baharu Akan Dibina Di Cyberjaya Tak Lama Je Lagi

Penduduk Cyberjaya pasti menarik nafas lega selepas Menteri Kanan Pendidikan, Datuk Dr Mohd Radzi Mat Jidin mengumumkan akan membina sekolah rendah baharu tidak lama je lagi.

Beliau ada mengucapkan tahniah kepada penduduk Cyberjaya dalam posting di Facebook miliknya pada 7 Oktober lalu.

Menurut Radzi, beliau telah melawat Sekolah Kebangsaan Cyberjaya untuk meninjau pengoperasian sekolah tersebut sewaktu pandemik COVID-19 pada Mac tahun lalu. Ketika di sana, beliau mendapati jumlah murid di sekolah berkenaan semakin padat.

“Sekolah ini mempunyai jumlah murid seramai 2,418 murid dan merupakan sebuah sekolah yang padat.

“Kita ikhtiarkan agar sebuah sekolah baharu dapat dibina di kawasan ini untuk kemudahan ibu bapa dan anak-anak.

“Hari ini diumumkan bahawa sebuah sekolah rendah baharu akan dibina di Cyberjaya. Tahniah kepada penduduk Cyberjaya,” katanya menerusi satu hantaran di Facebook miliknya itu.

Untuk info anda, Mac tahun lepas beliau telah membuat lawatan di Sekolah Rendah Cyberjaya bagi sesi penyuraian.

Dan jelas beliau dalam posting di laman Facebooknya itu, antara perkara yang paling mencabar untuk ditangani oleh KPM dan pihak sekolah apabila sekolah secara bersemuka dibuka semula adalah penyuraian murid setelah tamat sesi persekolahan. Apatah lagi penyuraian untuk sekolah dua sesi yang mempunyai ramai murid.

Dan disebabkan ini, beliau mahu membina sebuah sekolah rendah di Cyberjaya bagi memudahkan murid serta ibu bapa.

Sebelum ini, Menteri Kewangan, Tengku Datuk Seri Zafrul Abdul Aziz turut mengumumkan peruntukan sebanyak RM430 bagi pembinaan lima buah sekolah baharu dalam Belanjawan 2023.

Katanya, bagi memenuhi keperluan penduduk setempat, kerajaan pada tahun 2023 akan mula membina lima buah sekolah baharu lmelibatkan SMK Nabalu Sabah, SMK Dudong Sarawak, SK Paya Dusun Terengganu, SK Cyberjaya 2 dan SMK Denai Alam Selangor.


Wanita Mahu Dedah Sisi Gelap Caprice Pula?

Sebut saja nama Caprice, pasti ramai tahu penyanyi rap itu tidak pernah ketinggalan dan sering mengulas pelbagai isu panas yang menjadi bualan ramai di media sosial.

Bagaimanapun, tindakannya itu menimbulkan rasa kurang senang netizen yang muak dengan ulasan yang sering dilakukannya di media sosial.

Terbaru, hangat diperkatakan apabila seorang wanita di TikTok menyatakan bahawa dia bersedia untuk membongkar sisi gelap penyanyi itu.

Perkongsian tersebut mendapat pelbagai reaksi daripada netizen yang menyokong tindakan wanita itu serta menyatakan tidak sabar untuk mengetahui sisi gelap Caprice pula.

Dalam pada itu, ada segelintir netizen meluahkan rasa lega apabila ada individu yang berani mendedahkan sisi gelap penyanyi itu.

Bagaimanapun, tidak dapat dipastikan identiti wanita tersebut. dan motif video itu dimuat naik. Difahamkan, perkongsian tersebut telah pun dipadam oleh individu berkenaan.


Anak-Anak Minta Ibu Tiri, Shuib Mula Buka Hati

Pelawak dan usahawan popular, Shuib Sepahtu mendedahkan anak-anaknya ada menyuarakan hasrat mahukan wanita yang boleh menyayangi mereka seperti seorang ibu.

Memetik Astro Gempak, Shuib melihat keempat-empat anaknya itu memerlukan seseorang selepas lebih setahun pemergian ibu mereka, Allahyarham Siti Sarah.

BACA: “Saya Tak Nak Cakap Lebih, Takut Lukakan Hati Ramai Pihak” – Shuib

“Mereka ada masa rindu dan menangis mengenangkan ibu mereka. Ada kala mereka ada cakap best bila ada ibu baharu dan sebagainya. Saya tahu mereka memang faham apa yang berlaku tapi secara zahirnya saya dapat rasa mereka memerlukan seseorang.

“Mereka selalu beritahu alangkah seronoknya jika ada ‘aunty’ yang boleh menemani mereka untuk berjalan-jalan dan sebagainya sebab itu ibu mentua saya juga sering bersama mereka,” katanya.

Dalam pada itu, Shuib berkongsikan dia kini seolah-olah sudah membuka hatinya untuk mencari seseorang yang boleh menjadi ibu kepada anak-anaknya.

“Sejak menjadi’ ibu’ dan bapa mereka ini saya belajar dan memahami banyak benda… kalau dulu rasanya bila orang tanya bila hendak berumah tangga kembali tu saya sendiri tak tahu.

“Tapi kini bila masa dah berjalan… saya nampak mungkin dah ada ke arah itu. Cuma saya belum bersedia untuk berkongsi kepada semua buat masa ini.

“Perasaan tu tak boleh dipaksa suka dan sayang itu datang secara natural bila masa Allah bukakan hati itu kita tak dapat hendak mengawalnya,” katanya.

Ditanya mengenai ciri-ciri wanita yang boleh menjadi isterinya, Shuib berkata apa yang penting baginya adalah kebahagiaan anak-anaknya. Shuib juga berharap wanita tersebut mempunyai sifat keibuan untuk menyayangi anak-anaknya.

“Apa yang paling penting untuk anak-anak sebab misi seorang bapa ini hendak membesarkan anak-anak sebab nak bagi kasih sayang serta nak seimbangkan semua perkara.

“Jadi wanita itu biarlah yang ada sifat keibuan yang sangat tinggi untuk menyayangi anak-anak saya. Ciri-ciri untuk saya tak berapa penting kerana bila dah ada anak keutamaan pada mereka yang sedang membesar.

“Jadi kalau bakal isteri itu dah ada ciri-ciri itu pun sudah cukup. Kalau untuk saya mungkin kelebihan jika seseorang itu boleh faham saya dan kami serasi. Lagipun pilihan itu nanti yang akan sehidup semati dengan saya. Insya-Allah harap-harap adalah nanti,” katanya.


Lana Nodin Dedah Kos Bedah Hidung RM166,000, Guna Tulang Rusuk Ganti Silikon

Baru-baru ini, pelakon Lana Nodin memberitahu bahawa dia baru saja menjalani pembedahan plastik bagi membetulkan kedudukan bahagian hidung di Seoul, Korea Selatan.

Dalam perkongsian tersebut, dia menyatakan keadaan hidungnya tiada lagi bengkak atau lebam di bahagian wajah selepas hari ke-15.

Terbaru, Lana ada berkongsikan video membuka balutan bekas pembedahan itu serta menjelaskan keadaan sebenar hidungnya selepas pembedahan.

Memetik mStar Online, Lana yang berkongsikan menerusi siaran langsung di TikTok berkata dia mengeluarkan belanja sebanyak RM166,000 bagi menjalani pemnedahan tersebut.

Katanya lagi, kos tersebut agak mahal kerana dia menggunakan tulang rusuknya menggantikan silikon atau plastik yang bersifat kekal.

“Kos keseluruhan kira-kira RM166,000… kali ini agak mahal sebab saya buat langsung tak sakit. Tiada darah yang terkeluar daripada hidung.

“Kenapa tulang rusuk? Sebab saya tak mahu berulang kali buat. Kalau apa-apa terjadi kepada saya, suami saya tak perlu nak buka an buang plastik sebab saya guna tulang sendiri. Ini kira kekal,” katanya.

Dalam pada itu, Lana berkata itu adalah pembedahan  kali keempat dilakukan bagi membetulkan hidungnya yang senget selepas terlibat kemalangan motosikal ketika berusia 19 tahun.

Menurut Lana lagi, menerusi pembedahan sebelum ini menggunakan silikon atau plastik namun sering mengalami jangkitan sehingga terpaksa ditukar.

“Dah empat kali saya buat pembedahan, ini yang terakhir. Saya dah tak mahu buat lagi sebab setiap kali guna silikon dan plastik pasti akan berlaku jangkitan.

“Kalau buat di Malaysia atau Thailand, ada pantang kena ikut iaitu tidak boleh makan telur tetapi di Korea, tiada pantang kecuali tidak boleh merokok atau mengambil minuman keras. Dua-dua saya tak ambil, jadi lebih senang,” katanya.

Dalam pada itu, Lana juga memberitahu dia sudah izin daripada suaminya, Mohd Daud McKienzie  dan juga ahli keluarga sebelum melakukan pembedahan tersebut.

“Arwah ayah, mak dan adik-beradik okey sebab mereka dah tahu. Kalau saya tiba-tiba nak ubah, memang mak saya akan mengamuk!

“Kalau saya seorang yang suka buat pembedahan kosmetik, bibir dah tak macam sekarang. Jangan terlalu nak kecam, saya tahu saya bukan artis kegemaran korang,” katanya.


Beto Kusyairy Tak Setuju Rupa Lebih Penting Dari Bakat

Baru-baru ini hangat diperkatakan mengenai kenyataan seorang penerbit drama yang yang mengutamakan pelakon yang mempunyai rupa jika ingin bekerja di bawahnya.

Kenyataannya itu mendapat pelbagai reaksi daripada penggiat seni lain termasuk pelakon Amerul Affendi yang mencadangkan institut pengajian awam dan swasta untuk menamatkan kesemua kursus lakonan disebabkan kenyataan penerbit drama itu.

Memetik Astro Gempak, pelakon Beto Kusyairy turut tidak ebrsetuju dengan kenyataan penerbit itu yang mengutamakan rupa daripada bakat serta ianya disifatkan perkara yang mengarut.

Bagaimanapun, Beto enggan mengulas panjang berkenaan isu tersebut kerana tidak mahu perkara berkenaan terus berlarutan.

“Kalau secara peribadi saya tidak setuju dengan kenyataan sebegitu dan mengarut bagi saya. Namun saya tak mahu lagi menyebut berkenaan isu ini, selagi isu ini diperkatakan selagi itu ‘dia’ akan dapat perhatian. Bila saya tidak menyebut, isu itu akan setakat itu sahaja dan tidak berpanjangan.

“Tidak mahu mengulas bukan beerti saya bersetuju, cumanya saya tak mahu komen lanjut atau panjangkan,” ujarnya.

Sebelum ini, penerbit itu berkata penonton sendiri mahu melihat pelakon yang mempunyai paras rupa dan dia hanya memenuhi permintaan penonton serta itu hakikat yang perlu diterima.


Kurangkan Gambar Free Hair, Nad Zainal Masih Belajar Berhijab

Baru-baru ini perkongsian pelakon Nad Zainal menjadi perhatian apabila dilihat memuat naik gambar dan video memaparkan dirinya berhijab.

Memetik Harian Metro, Nad menjelaskan dia masih dalam proses belajar serta memohon doa yang baik-baik buat dirinya.

BACA: Bukan Cuti Bersama, Nad Zainal & Ungku Ismail Ke Bali Atas Urusan Kerja

“Saya masih dalam fasa belajar sebab masih lagi menjalani penggambaran macam biasa. Ada saja watak yang tak berhijab. Lagi pula, masih ada beberapa projek yang sudah ditandatangani terlebih dulu, jadi saya perlu lunaskan.

“Saya memang tak ada nak berjanji dengan orang ramai pun nak cakap saya berhijab sepenuhnya atau apa. Saya perlukan masa lagi untuk kongsikan perkara ini. Kalau ada nampak begitu (berhijab), begitulah. Tapi saya memang akan menjaga ‘posting’ (hantaran) selepas ini untuk kurangkan gambar ‘free hair’,” katanya.

Dalam pada itu, Nad mengakui gembira apabila menerima ucapan dan doa daripada peminat berkenaan penampilannya itu.

“Saya berasa gembira apabila orang mendoakan perkara baik untuk kita. Tapi saya tak ada nak menjanjikan apa-apa, sebab saya masih fasa belajar lagi. Macam dikatakan tadi, sebab ada saja perkara lain yang masih ‘on going’ saya tak berhijab.

“Apa boleh dikatakan saya berusaha, saya suka apa saya buat. Namun, saya gembira bila ada orang mendoakan,” katanya.


Kongsi Pengalaman Bersalin Anak Kedua, Netizen Kagum Elfira Loy Dilihat Tenang

Baru-baru ini, perkongsian pelakon Elfira Loy menjadi perhatian apabila berkongsikan pengalaman bersalin anak keduanya di media sosial.

Menerusi video dimuat naik itu, Elfira turut berkongsikan tips untuk melahirkan anak dengan mudah serta apa yang perlu dilakukan apabila berdepan situasi berkenaan.

Elfira turut meluahkan rasa syukur proses melahirkan anak keduanya itu dipermudahkan. Ujarnya, dia berkongsikan video itu selepas ramai yang meminta tips untuk meneran.

nurariamikayla Jadi, inilah kisah kelahiran saya. Ramai yang mintak tips untuk push, Alhamdulillah Allah permudahkan untuk El, dengan bantuan dari Midwife el Puan Sharifah. From this video, korang boleh dengar sendiri cara midwife el explain what to do before push. El ingin share jugak untuk pregnancy kedua ni, El ada ambik epidural sebab kita induced the baby. Sebab mengikut pengalaman sebelum, contraction ada tapi bukaan lambat. And el dah tahan sakit berhari-hari tapi masih 2cm. Tapi, bila bukaan dah hampir 6cm, el dah reducekan dosage for epidural sebab effect dia untuk el kalini, rasa lebih restless and macam tak boleh bernafas. Thats why towards the end, El dah boleh rasa contraction and mudah bila kita dah rasa ni. Kita boleh estimate bila nak push and sekuat mana kita push. Kalau tak, memang tak boleh nak rasa sendiri nak push sebab separuh badan numb. Dalam clip ni, korang ada nampak el senyum. Senyum sebab midwife dah pesan “Kalau muka buruk salahlah teran tu ” HAHAHA. Punyalah takut rupanya tersenyum saya. Masa tu tak perasan pun senyum. cuma control je. Kahkahkah

“Ramai yang mintak tips untuk push, Alhamdulillah Allah permudahkan untuk El, dengan bantuan dari Midwife Puan Sharifah. Daripada video ini, korang boleh dengar sendiri cara Midwife El terangkan apa yang perlu buat sebelum push.

“El ingin kongsi juga untuk kelahiran kedua ni, El ada ambik epidural sebab kita induced the baby. Sebab mengikut pengalaman sebelum, kontraksi ada tapi bukaan lambat,” katanya.

Dalam pada itu, Elfira memaklumkan dia mengambil epidural untuk melahirkan puterinya bagi membantu proses kelahiran.

“El dah tahan sakit berhari-hari tapi masih 2 cm. Tapi, bila bukaan dah hampir 6 cm, El dah kurangkan dos untuk epidural sebab kesan dia untuk El kali ini, rasa lebih resah dan macam tak boleh bernafas.

“Sebab itu la, El dah boleh rasa kontraksi dan mudah bila kita dah rasa ni. Kita boleh agak bila nak push dan sekuat mana kita push. Kalau tak, memang tak boleh nak rasa sendiri nak push sebab separuh badan kebas.

“Dalam klip ini, korang ada nampak El senyum. Senyum sebab midwife dah pesan ‘kalau muka buruk salahlah teran tu’. Punyalah takut rupanya tersenyum saya. Masa tu tak perasan pun senyum, cuma kawal je,” katanya.

Perkongsian Elfira itu mendapat pelbagai reaksi daripada netizen yang kagum melihat proses bersalin pelakon itu sangat mudah dan dilihat tenang. Malah, ramai yang membandingkan pengalaman mereka ketika melahirkan cahaya mata.


“Kami Masih Kawan Baik, Saya Doakan Kebahagiaan Untuk Sakinah” – Michael Hansen

Hangat diperkatakan mengenai status rumah tangganya sebelum ini apabila pelakon Sharifah Sakinah mengesahkan bakal berpisah dengan suaminya, Michael Hensen.

Memetik Harian Metro, Michael berkata mereka akhirnya mencapai kata sepakat untuk berpisah secara harmoni memandangkan kedua mereka mempunyai tanggungjawab di negara masing-masing.

“Sakinah mempunyai Anais (anak hasil perkahwinan pertama) dan kerjaya yang hebat di Malaysia, manakala saya memiliki dua cahaya mata dan perlu bekerja di Sweden. Jadi, agak sukar untuk kami berdua bergerak ke mana-mana.

“Keputusan untuk menamatkan perkahwinan ini dibuat secara bersama selepas melalui hasil perbincangan dan dipersetujui oleh kami berdua,” katanya.

Menurut Michael yang juga merupakan warga Sweden berkata ini adalah keputusan terbaik buat mereka namun masih mengekalkan hubungan baik serta mendoakan kebahagiaan buat Sakinah.

“Kami percaya ini adalah tindakan yang terbaik ketika ini supaya kami boleh fokus dengan perkara yang penting iaitu anak-anak serta keluarga masing-masing. Apapun, kami masih kekal sebagai kawan baik dan semuanya baik-baik saja.

“Sakinah adalah wanita yang berbakat, lucu, berkarisma dan berhati mulia. Saya tidak mengharapkan apa-apa selain mendoakan kebahagiaan dan yang terbaik untuk dirinya,”katanya.

Dalam pada itu, Michael mengaku berlaku sedikit ‘drama’  ketika mereka memilih untuk berpisah secara baik. Ujarnya, hubungan mereka memerlukan usaha lebih keras apatah lagi berada di negara berbeza.

“Hubungan jarak jauh adalah sukar dan menuntut usaha yang lebih keras. Walaupun anda berada di negara yang sama tetapi berbeza bandar, ia masih sukar. Jadi bayangkan perbezaan waktu kami iaitu enam hingga tujuh jam dan masa perjalanan 17 jam untuk kami bertemu, maka ia sangat sukar.

“Tidak kira berapa banyak anda mencuba dan berusaha keras, kadang-kadang ia sudah tidak boleh diselamatkan,”katanya.

Terdahulu, Sakinah mengesahkan bakal bercerai dengan Michael selepas tiga tahun mendirikan rumah tangga.


“Elak Hubungan Kelamin Selama 6 Minggu” – Dr Amalina Kongsi Tips Berpantang

Pasti ramai tahu, doktor pakar kelahiran Malaysia yang kini berkhidmat di London, Dr Amalina Che Bakri selamat melahirkan cahaya mata sulung di Hospital St Thomas’, London dua minggu lalu.

Menerusi satu perkongsian di Instagram, Dr Amalina turut mendedahkan wajah comel anak perempuannya yang diberi nama Arabella Mia.

BACA: Baru 4 Hari Bersalin, Dr Amalina Dah Bawa Anak Jalan-Jalan

Terbaru, perkongsian Dr Amalina menjadi perhatian apabila memuat naik mengenai amalan berpantangnya berdasarkan kajian saintifik yang disarankan oleh pakar obstetrik.

Menerusi entri di Instagram itu, Dr Amalina berkongsikan lapan amalan yang boleh diamalkan buat mereka yang baru pertama kali bergelar ibu untuk dijadikan panduan.

Antara amalan dikongsikan iaitu mengamalkan cara pemakanan sihat dan tidak perlu berpantang telur mahupun ayam jika tiada alahan.  Tulisnya lagi, ibu berpantang juga digalakkan minum banyak air kosong serta mengurangkan minuman manis.

Kongsikan lagi, ibu berpantang juga dilarang mengngkat barang yang lebih berat daripada bayi selama 6 minggu serta meningkatkan intensiti aktiviti seharian secara beransur-ansur.

Dr Amalina turut menasihatkan ibu bersalin secara normal tanpa komplikasi untuk memulakan senama ringan sebaik sahaja mereka bersedia.

Dr Amalina turut mengingatkan ibu berpantang perlu menjaga bahagian perineum dengan membasuh air dari depan ke belakang dan lap sehingga kering setiap hari dan jika bersalin C-section, bersihkan  dan lap luka sehingga kering setiap hari.

Dalam perkongsian itu juga, Dr Amalina memberitahu supaya elakkkan hubungan seks bersama suami sehingga darah lochia berhenti atau selama 6 minggu selepas bersalin.


“Dah Buat Beberapa Langkah, Tapi Kena Pegang-Pegang” – Neelofa Kongsi Perkembangan Bilal

Baru-baru ini, ketika dijemput menjadi tetamu program MeleTOP, selebriti popular, Neelofa sempat berkongsikan perkembangan terbaru anak kesayangannya, Muhammad Bilal yang kini sudah berusia sembilan bulan.

Neelofa memaklumkan, Bilal sudah membuat beberapa langkah kecil namun perlu dipegang untuk elakkan anaknya itu terjatuh. Berkongsi lanjut mengenai anaknya itu, Neelofa berkata berat Bilal juga sudah mencecah 11.5 kilogram.

BACA: “Tak Ada Cara Lain, Kena Paksa” – Neelofa Kongsi Tips Istiqamah

“Tadi aku timbang dia, 11.5 kilogram. Dah make few steps, tapi kena pegang-pegang, cepat kan,” kongsinya teruja.

Difahamkan, Neelofa hadir ke MeleTOP bagi mempromosikan musim terbaharu program Next To Neelofa yang sudah memasuki musim kedua.

Mengakui gementar untuk mengendalikan rancangan tersebut, Neelofa berkata kali ini bakal selebriti yang sudah bergelar ibu.

“Tetapi kali ini walau kebanyakan (tetamu) masih muda, tetapi mereka ialah ibu yang boleh relate on certain level.

“Orang tanya macam mana saya ‘buat’ mereka menangis. Sebenarnya saya pun berdebar juga. Berdoa… Ya Allah lembutkanlah hati dia, selesakanlah kita dan sebagainya,” katanya.

Neelofa mendirikan rumah tangga dengan pendakwah bebas, Haris Ismail atau PU Riz pada 27 Mac 2021. Pasangan itu menimang cahaya mata sulung pada Mac lalu yang diberi nama Muhammad Bilal.


“Semua Orang Yang Kurus Ambil Barang Ke Macam Mana?” – Naqiu

Penyanyi Naqiu menafikan dirinya mengambil bahan terlarang susulan tuduhan dilemparkan kerana dia memiliki saiz fizikal yang kecil.

Memetik Harian Metro, Naqiu berkata dia sudah berhadapan dengan tuduhan sebegitu sejak sekian lama dan sudah berpuluh tahun.

“Sebenarnya saya dah hadap perkara macam ni dan berpuluh tahun. Kepada orang yang bercakap begini, topik sampah ini, semak balik pernah ke tak fizikal saya naik atau badan saya mengembang lebih daripada saiz sekarang sebelum ini?

“Sebab ada bukti, saya dah ada dalam industri muzik dariumur 15 tahun. Saya menyepi dari 2008 dan bila saya kembali saya tetap macam ini juga,” katanya.

Menurut Naqiu, sudah banyak kali dia membuat ujian air kencing setiap kali melalui roadblock sepanjang hidupnya. Penyanyi itu turut mempersoalkan pandangan seorang orang ramai terhadap individu yang mempunyai fizikal yang kurus.

“Semua orang yang kurus ambil barang ke macam mana? Saya tak faham, sepanjang kehidupan saya banyak kali bila ‘road block’, berapa kali dah saya kena buat ujian air kencing tetapi mereka hanya jalankan tugas, tak apa. Yang anda ni kenapa pulak? Orang kurus je hisap dadah, bila orang berbadan besar anda kutuk pula, anda nak apa sebenarnya?” katanya.

Dalam pada itu, Naqiu turut mencabar individu yang membuat tuduhan berkenaan berdepan dengannya dan membawanya untuk membuat ujian air kencing.

“Saya cabar orang yang cakap tu, kau datang jumpa aku, kau ‘urine’ (ujian air kencing) aku. Kalau tak ‘sangkut’, kau siap,” katanya.

Naqiu juga turut mendoakan tuduhan tersebut tidak berpatah balik kepada individu yang menuduhnya ataupun pada keluarga mereka.

“Saya mendoakan apa benda yang awak cakap kepada saya tak terkena kepada awak balik ataupun keturunan awak. Sebab apa, saya ada keluarga, saya boleh membayangkan perkara ini ditanya terus kepada keluarga saya, apa perasaan mereka bila orang cakap macam ni?

“Terima kasih banyak, cabaran tu masih terbuka. Anda boleh datang jumpa saya, urine saya, tapi kalau tak sangkut, anda hadaplah akibatnya,” katanya.


Selagi Belum Dapat Suami, Lucinta Luna Akan Terus Buat Pembedahan Plastik

Selebriti Indonesia, Lucinta Luna atau nama sebenarnya Muhammad Fatah berkata dia akan terus melakukan pembedahan plastik untuk mencatikkan diri selagi dia belum mendapat suami.

Memetik laporan Suara.com, Lucinta berkata dia mahu kelihatan cantik untuk menawan hati lelaki dan dia percaya kecantikan yang dimilikinya mampu membuatkan lelaki jatuh hati padanya.

“Banyak yang pada nanya, elu mau sampai kapan operasi? Sampai gue dapet suami yang suka sama gue,” katanya.

Difahamkan, pendedahan itu dilakukan oleh Lucinta ketika temu ramah bersama Luna Maya di saluran YouTube. Bagaimanapun, Luna tidak bersetuju dengan impian Lucinta yang sepatutnya mencintai dan menghargai dirinya.

“Nggak bisa gitu, kamu harus menghargai diri kamu juga. Kamu itu berharga,” kata Luna.

Namun, Lucinta berkata tidak ada cara lagi yang boleh dilakukan selain pembedahan plastik demi kelihatan cantik untuk menarik perhatian lelaki.


Wawa Zainal Tak Perasan Video Menari Nampak Aurat

Baru-baru ini, video dimuat naik pelakon Wawa Zainal bersama anak perempuannya, Hayla Maghfirahtul Adzkiyaa menjadi perhatian ramai.

Apa yang menjadi bualan apabila gaya tudung yang dipakai pelakon itu dikatakan tidak sesuai dengan penampilannya sebagai wanita berhijab dan menampakkan bahagian leher dan telinganya.

Memetik mStar Online, Wawa menjelaskan video tersebut dirakam tanpa dirancang dan auratnya terdedah tanpa sengaja.

“Itu video malas-malas sahaja sebenarnya. Saya dengan Aeril main arah sahaja. Sebab sekarang ini semuanya kita serahkan kepada pekerja kita. Idea asal memang dari kita tapi untuk merealisasikan adalah pekerja,” katanya.

Dalam pada itu, Wawa berkata dia terbuka menerima teguran netizen serta akan memperbaiki ke arah yang lebih baik.

Sementara itu, suaminya iaitu Aeril Zafrel mempertahankan isterinya dengan menyangkal dakwaan netizen kononnya Wawa sudah berubah.

“Dia tak perasan waktu menari itu ada nampak telinga. Dia bukan berubah tapi tak perasan,” katanya.


Jihan Muse Nak Rehat Dulu, Gembira Elly Mazlein Berjaya Meriahkan GV9

Pelawak dan pengacara, Jihan Muse berkata dia mengambil keputusan untuk berehat seketika untuk memberi tumpuan pada keluarga serta anak kedua yang baru dilahirkan pada 6 September lalu.

Memetik Harian Metro, perkara itu dikongsikan pihak pengurusan bakat yang dinaungi Jihan iaitu Laugh Out Loud Entertainment menerusi satu kenyataan.

BACA: Jihan Muse Kongsi Wajah Anak Kedua, Pilih Nama Ungku Altamis Barr

Ketua Pegawai Eksekutif Laugh Out Loud Entertainment, Abdul Afiq Abdul Wahab berkata Jihan kini berehat seketika apatah lagi baru saja melahirkan anak kedua dan masih dalam tempoh berpantang.

“Perkara utama yang Jihan buat adalah keputusan untuk dia tidak bersama-sama dalam program Gegar Vaganza 9 (GV9) kerana dirinya yang masih sarat mengandung pada minggu pertama pentas saingan bermula, sekali gus menunggu masa kelahiran anak keduanya.

“Buat masa sekarang, Jihan masih berehat sepenuhnya dan memberi tumpuan kepada keluarga serta anak kedua yang baru lahir. Termasuk, dia juga masih dalam tempoh berpantang ketika ini,” katanya.

Dalam pada itu, Abdul Afiq berkata, Jihan turut berkongsikan rasa gembiranya ketika menyaksikan GV9 tahun ini dan memuji Elly Mazlein yang menggantikan tempatnya serta mengekalkan kemeriahan program itu.

“Kak Lina berjaya meletakkan GV9 sebagai program tv yang sentiasa ‘trending’ (sohor kini) di semua platform media sosial. Jihan amat bersyukur kerana penerimaan penonton masih lagi tinggi pada tahun ini malah makin meningkat,” katanya.


“Orang Berhijab Atau Niqab Kita Patut Puji, Bukan Complain..” – Michael Ang

Baru-baru ini, seorang pendakwah terkenal memberi teguran terhadap wanita yang berniqab supaya tidak memakai mekap berlebihan pada bahagian mata sehingga boleh menarik perhatian lelaki.

Perkara itu mendapat perhatian pengarah terkenal, Michael Ang yang berpendapat wanita yang berhijab dan berniqab sepatutnya dipuji serta mendoakan yang baik-baik dan bukannya mengkritik.

BACA: “Mustahil Nak Lakukan Babak Kahwin Dengan Jarak Empat Meter” – Michael Ang

“Setahu saya, bila orang dah berhijab atau berniqab, kita patut puji dan mendoakan baik-baik. Tapi, di Malaysia ni, ada sahaja yang tak betul sehinggakan orang dah berniqab pun nak complain mata orang tu menggoda,” tulisnya.

Menurut Michael lagi, tiada masalah jika mereka yang berniqab mahu menyolek di bahagian mata. Ujanrya, jika mata seseorang itu ‘tidak cantik’,  tidak timbul isu godaan meskipun ianya disolek dengan cantik.

“Kalau mata tak cantik, make up celak bedah mana pun tetap tak akan cantik. Dah tak bermekap mata, tapi tuhan bagi mata yang cantik, nak buat macam mana? Takkan nak jadi macam Kassim Selamat, ambil garfu dan cucuk mata dia?” tulisnya.

Dalam pada itu, Michael berkata banyak lagi masalah dunia lebih besar yang perlu diberi perhatian yang belum dapat diselesaikan berbanding isu berkenaan.


“Penonton Sendiri Mahu Pelakon Yang Lawa, Hensem” – A. Aida

Sejak semalam, hangat diperkatakan apabila pelakon dan penerbit, Datuk A. Aida mengatakan bahawa dia kekal dengan pendirian paras rupa tetap menjadi elemen penting menjadi seorang pelakon.

Kenyataan A. Aida itu menerima sindiran daripada pelakon, Amerul Affendi yang mencadangkan kesemua institut pengajian awam dan swasta untuk menamatkan kesemua kursus lakonan.

BACA: “Elokla Semua IPT Tamatkan Kursus Lakonan, Tak Baik Scam Pelajar” – Amerul Affendi

Memetik Harian Metro, Aida mempersoalkan status aktor itu mengapa pula Institusi Pengajian Tinggi (IPT) perlu menutup kursus lakonan.

Menurut Aida, kenyataannya itu adalah relevan sering diguna pakai oleh penerbit lain dalam negara termasuk di luar negara.

“Sejak dulu lagi, watak utama iaitu hero dan heroin memang kena ada rupa paras menarik dan muda. Begitu juga sekarang. Cuma bezanya, apabila mereka sudah berusia dan bukan lagi remaja, kita kena cari pelapis baharu pula. Begitulah seterusnya.

“Nampaknya ramai yang masih kurang faham. Mereka hanya ambil pendekatan terus mengkritik kenyataan saya. Apa yang dimaksudkan adalah untuk watak utama. Itu kriteria yang saya tetapkan, tapi banyak lagi watak lain yang saya tak kisah pun rupa paras, janji berbakat dan pandai berlakon saya akan ambil.

“Sekali lagi ditegaskan, pemilihan watak itu disesuaikan dengan jalan cerita. Kalau naskhah itu watak utama memerlukan pelakon yang tiada rupa, takkan saya nak ‘hodohkan’ pelakon yang sedia kacak. Nanti penonton bising juga. Jadi, kita buat ikut kehendak skrip itu,” katanya.

Dalam pada itu, Aida menegaskan dia mengutamakan kualiti lakonan setiap pelakon dan mempunyai cara tersendiri supaya pelakon baru dapat menimba ilmu.

Kata Aida lagi, penonton sendiri mahu melihat pelakon yang mempunyai paras rupa dan dia hanya memenuhi permintaan penonton serta itu hakikat yang perlu diterima.

“Saya menggabungkan artis baharu yang kacak, ‘sado’ dan cantik dengan pelakon hebat lain agar mereka dapat menimba ilmu dan meminta tunjuk ajar. Itu cari saya untuk mencari pelapis yang baharu.

“Saya pun tidaklah hilang akal sampai nak merosakkan karya terbitan sendiri. Dari pengarah, penulis skrip dan semua yang terbabit saya menggunakan khidmat mereka yang terbaik. Itu cara saya menghargai naskhah itu. Terbukti, hasilnya juga bagus hingga menjadi trending, tular dan jumlah penonton tinggi.

“Ini hakikat dan realiti yang perlu diterima semua orang. Penonton sendiri mahu melihat mereka yang lawa. Tapi, sekali lagi ditegaskan, semua itu bergantung kepada jalan cerita. Lain orang, lain pendekatannya dalam menerbitkan sesebuah karya,” katanya.


Akui Kesilapan, PU Abu Sebak Isteri Tetap Setia

Beberapa tahun lalu, hangat diperkatakan mengenai rumah tangga pencetus ummah, PU Abu Sufyan yang pernah menceraikan isterinya yang sedang hamil, Ain Afini dan bernikah dengan seorang janda.

Susulan tindakannya itu, PU Abu dikecam teruk oleh netizen apatah lagi menceraikan isterinya yang sedang hamil. Malah, perkahwinan keduanya juga tidak bertahan dan difahamkan mereka telah berpisah.

Baru-baru ini, perkongsian PU Abu menjadi perhatian apabila memuat naik gambar mereka sekeluarga serta menitipkan penghargaan buat isteri tercinta, Ain Afini.

Menerusi entri itu, PU Abu meluahkan rasa syukur mempunyai wanita hebat dan setia disisinya. PU Abu berkata jika ‘wanita biasa’ pasti sudah angkat kaki apatah lagi sudah banyak kali dia membelakangkan wanita itu.

“Moga Allah jaga keluarga kecil kami ini, bila teringat likunya rasa sebak. Lebih-lebih lagi wanita hebat ada di samping saya ni. Sabarnya persis arwah ummi. Wanita biasa mungkin angkat kaki dah, tapi dia masih ada disamping tak kira apa pun. Meredhai segala keputusan si suami.

“Biar dibelakangi berkali-kali, tapi masih tetap menjaga maruah, tidak pernah memberi ruang kepada mana-mana lelaki. Benarlah kata hukama’ ingin mencari isteri solehah, carilah ibu yg terbaik buat anak-anakmu,” tulisnya.

Dalam pada itu, PU Abu juga memberi bayangan bahawa mereka akan menimang cahaya mata ketiga pada tahun hadapan.

Sementara itu, menerusi perkongsian di Insta Story, pendakwah bebas itu dilihat memuat naik satu perkongsian meluahkan rasa rindu buat isterinya serta meminta maaf di atas setiap kesalahan dilakukannya.

Perkongsian PU Abu itu mendapat pelbagai reaksi daripada netizen yang berharap pendakwah itu akan menjaga serta lebih menghargai isterinya dan menjadikan perkara lalu sebagai pengajaran.


Lana Nodin Selesai Jalani Pembedahan Hidung Di Korea Selatan

Tidak berselindung, pelakon Lana Nodin memberitahu dia baru sahaja menjalani pembedahan plastik di bahagian hidung di Seoul, Korea Selatan.

Menerusi satu video yang dimuat naik di Instagram, Lana memberitahu keadaan hidungnya tiada lagi bengkak atau lebam di bahagian wajah selepas hari ke-15. Menurut Lana lagi, balutan pada bahagian hidungnya itu akan dibuka dalam masa tujuh hari lagi.

BACA: Lana Nodin Rancang Nak Ambil Orang Asli Kerja Di Kedai Bakeri

“Hari ini hari yang kelima belasselepas melakukan pembedahan, surprisely tiada bengkak dan lebam pada wajah saya.

“Saya tak ada rasa pening, atau sakit di bahagian muka seperti mana di tanya. Anda boleh lihat sendiri, bengkak di bahagian muka saya sudah hilang, tak ada bengkak,” katanya.

Difahamkan, Lana memuat naik video tersebut di Instagram, namun perkongsian itu telah pun dipadam selepas beberapa minit ianya dimuat naik.

Sebelum ini, Lana mengaku dia terpaksa menjalani pembedahan untuk membetulkan semula hidung yang telah senget akibat kemalangan sewaktu di bangku sekolah. Menurut Lana dia perlu memasukkan plastik pada hidungnya secara berkala selepas hidungnya pernah patah.


Nana Sheme Masih Kekok Nak Pegang Suami

Lama tak dengar cerita, Sabtu lalu penyanyi Nana Sheme selamat bergelar isteri dengan lelaki pilihan hati, Zikri Zakaria dalam majlis yang diadakan di Damai Central, Kuching, Sarawak.

Memetik Astro Gempak, Nana atau nama sebenarnya Nur Nabilah Hashimi mengakui gementar namun meluahkan rasa syukur majlis nikahnya berjalan dengan lancar.

“Alhamdulillah, sewaktu majlis pernikahan segalanya telah berjalan dengan lancar dan dipermudahkan, saya sudah selamat bergelar seorang isteri sekarang.

“Perasaan selepas bergelar isteri membuat saya gementar dan dalam masa sama teruja sebab saya ingin jadi yang terbaik untuk suami.

“Tapi saya masih kekok sebab nak pegang-pegang suami, sebelum ini tak pernah bersentuhan. Insyallah, saya akan cuba sesuaikan diri,” katanya.

Berkongsikan mengenai perancangan selepas berkahwin, Nana berkata suaminya mahu melihat dirinya menjadi seorang isteri sepenuh masa.

“Suami saya seorang yang pendiam, tenang dan pemalu. Selepas kami bernikah dia hanya cakap Alhamdulillah kerana kami berdua telah selamat menjadi suami isteri.

“Dia juga ada simpan hasrat dan beritahu pada saya nanti suatu hari saya dah tak perlu bekerja. Dia mahu saya menjadi isteri sepenuh masa.

“Insyallah, saya secara perlahan-lahan akan belajar tanggungjawab sebagai isteri, saya akan belajar masak dan sebagainya,” katanya.


Bekas PA Kecewa DSV Tiba-Tiba ‘Block’ Facebook

Bekas pembantu peribadi, Datuk Seri Vida iaitu Diyla meluahkan rasa kecewa apabila akaun Facebook miliknya disekat oleh usahawan kosmetik itu.

Menerusi perkongsian di TikTok itu, Diyla tertanya-tanya mengapa Vida berbuat demikian sedangkan hubungannya dengan bekas majikannya itu baik-baik sahaja dan tiada masalah.

BACA: Pembantu Peribadi DSV Kini Jadi Penyanyi, Tampil Imej Tidak Berhijab

Terima kasih atas Segalanya Dsv . Semoga maju jaya. Kalau bermusuh dengan saya itu menjadikan dsv bahagia.. teruskan..#diylajazz #xyzbca #viral #fyp #fypage #tiktok #esekeli

Dalam entri tersebut, Diyla turut mengucapkan terima kasih kepada DSV dan mendoakan agar usahawan itu maju jaya di masa hadapan. Katanya lagi, dia tidak menghalang jika bermusuh dengannya boleh membuatkan DSV rasa bahagia.

“Terima kasih atas Segalanya Dsv . Semoga maju jaya. Kalau bermusuh dengan saya itu menjadikan dsv bahagia.. teruskan..” tulisnya.

Perkongsian Diyla itu mendapat pelbagai reaksi daripada netizen yang berharap tiada drama seperti bekas pembantu peribadi Vida sebelum ini iaitu Iqbal Zulkefli.

Tidak kurang juga, ada yang berpendapat perkongsian Diyla itu sebagai marketing apatah lagi wanita itu kini sudah bergelar penyanyi.

Sebelum ini, Diyla menjadi pembantu peribadi DSV selama 12 tahun sebelum mengambil keputusan untuk mengundurkan diri selepas bergelar penyanyi.


“Saya Dipaksa Pakai Oleh Imigresen Sana..” – Sajat Buka Mulut Isu Bertelekung Di Mekah

Dua tahun lalu hangat diperkatakan mengenai usahawan kosmetik kontroversi, Sajat atau nama sebenarnya Muhammad Sajjad Kamaruz Zaman berpenampilan seperti jemaah wanita ketika mengerjakan umrah di Tanah Suci.

Terbaru, menerusi siaran langsung di TikTok, Sajat menjawab persoalan netizen yang bertanya mengenai kes memakai telekung dan berpenampilan seperti wanita ketika menunaikan Umrah.

Menjawab soalan yang diajukan oleh seorang netizen, Sajat berkata dia memakai telekung dan bertudung ketika berada di Mekah kerana dipaksa untuk berbuat demikian atas arahan pihak imigresen di sana.

“Tak, kat Mekah tu memang saya kena pakai macam tu. Memang, lillahi ta’ala, sumpah. Memang saya sampai di imigresen, mereka suruh saya pakai tudung, suruh saya solat pakai hijab (telekung),” katanya.

Menurut Sajat lagi, dia menegaskan apa yang diberitahunya itu bukan satu penipuan serta berani bersumpah di atas nama ibu dan bapanya.

“Lillahi ta’ala, sumpah, lillahi ta’ala, kalau saya menipu, matilah mak bapak saya,” katanya.

Perkongsian Sajat itu mendapat pelbagai reaksi daripada netizen yang mengatakan pihak imigresen meminta usahawan itu berbuat demikian kerana susuh tubuhnya boleh mengganggu jemaah lelaki.


“Elokla Semua IPT Tamatkan Kursus Lakonan, Tak Baik Scam Pelajar” – Amerul Affendi

Pelakon dan penerbit, Datuk A. Aida berkata dia tidak kisah dikecam oleh netizen mahupun penggiat seni apabila kekal dengan pendirian paras rupa tetap menjadi elemen penting menjadi seorang pelakon.

Kenyataan Aida itu mendapat pelbagai respon daripada beberapa penggiat seni termasuk pelakon hebat berbakat besar, Amerul Affendi.

Menerusi satu perkongsian di Twitter, Amerul mencadangkan kesemua institut pengajian awam dan swasta untuk menamatkan kesemua kursus lakonan disebabkan kenyataan penerbit drama itu.

Menurut Amerul, dia merasakan pelajar yang mengambil kursus lakonan seakan di scam susulan kriteria yang dinyatakan oleh penerbit itu dimana paras rupa yang menjadi keutamaan untuk bergelar pelakon.

Kerana bila ahli lembaga pengarah @FinasMy sudah keluar statement begini sudah tentu ramai yg ikut kan? https://t.co/UBHDJV35HS

“Jadi elok lah semua IPTA dan IPTS di seluruh Malaysia menamatkan semua kursus lakonan yang ada.. tak baik scam bakal2 pelajar yang bersungguh2 berhabis duit mencari ilmu..

“Kerana bila ahli lembaga pengarah Finas sudah keluar statement begini sudah tentu ramai yg ikut kan?” tulisnya.

Perkongsian Amerul itu mendapat pelbagai reaksi daripada netizen yang bersetuju dengan kenyataan pelakon itu. Kata netizen, tiada guna belajar tinggi-tinggi dalam bidang tersebut jika paras rupa yang lebih menjadi keutamaan dan ukuran untuk bergelar pelakon.


Beza Usia 10 Tahun, Elly Mazlein Sambut Hari Jadi Suami Ke-32

Baru-baru ini perkongsian pelakon dan pengacara, Elly Mazlein menjadi perhatian apabila meraikan ulang tahun kelahiran suaminya, Cikgu Azlan yang ke-32.

Menerusi entri itu, Elly atau lebih mesra disapa Kak Lina memuat naik gambar suaminya bersama kek serta dapat dilihat belon angka 3 dan 2.

Dalam perkongsian itu, Kak Lina turut menzahirkan ucapan terima kasih buat suaminya kerana menjadi pasangan dan bapa yang baik.

“Happy birthday Somi mama yg ke 32. Terima kasih jadi Somi & Papa yang baik .. Mama, Manja & Haider love u so much,” tulisnya.

Perkongsian Kak Lina itu mendapat pelbagai reaksi daripada netizen yang tidak melepaskan peluang memberikan ucapan serta mendoakan buat pasangan itu.

Elly berkahwin dengan Mohamad Azlan pada Januari 2020 dan dikurniakan anak lelaki, Haider Mateen yang memasuki usia setahun.

Sebelum ini, Elly pernah berkahwin dengan pengarah Azmi Hatta pada 9 November 2014 namun bercerai pada Oktober 2015. Mereka dikurniakan seorang cahaya mata, Putri Sara Sefhia, kini berusia lima tahun.


Dituduh Scam Duit, Norreen Iman Akui Terlepas Pandang

Baru-baru ini hangat diperkatakan mengenai pelakon dan personaliti media sosial, Norreen Iman apabila didakwa tidak melangsaikan tugas membuat ulasan produk selepas wang bayaran diterima.

Menerusi pendedahan yang dibuat di Twitter itu, Norreen didakwa menerima bayaran RM80 untuk membuat ulasan berkenaan pada 2018 namun tidak dibuat hingga sekarang.

Tidak hanya berdiam diri, Norreen mengakui namanya menjadi bualan ramai di Twitter serta memberitahu pada tahun tersebut dia berdepan komplikasi kehamilan.

“Tiba-tiba nama naik kat Twitter… itu pun sebab ada orang beritahu, aku memang tak main Twitter. Pasal review nyah.. tahun 2018, tahun komplikasi mengandung. Tahun kelahiran Eshan, komplikasi betul anak paling besar, bedah perutnya,” katanya.

Bagaimanapun, Norreen mengakui kesilapannya kerana terlepas pandang melangsaikan tugas tersebut dimana ketika itu dia banyak mengambil tawaran review.

“Yang jenis RM80 punya review, mak (saya) terlupa.  Dia macam katanya barang dah hantar. Jadi mak baca DM macam pelik, benda apa tu? Aku memang betul-betul tak ingatlah,” katanya.

Dalam pada itu, Norreen turut meminta individu berkenaan menghantar mesej kepadanya supaya dia boleh membuat bayaran semula dan mana-mana yang dia terlepas pandang.

“DM saja kita… ada saja sebelum ini orang DM tahun 2018 ke 19 ke yang aku terlepas pandang, kita bayar saja. Yang RM100, awak punya yang RM80, DM saja kita bayar,” katanya.


Majlis Kahwin Sweet Qismina & Adam Lee Dikecam

Semalam, pasangan selebriti Sweet Qismina dan Adam Lee akhirnya selamat disatukan sebagai suami isteri selepas empat tahun menjalin hubungan cinta.

Difahamkan, pada malam hari pernikahan pasangan tersebut mengadakan majlis persandingan yang dihadiri keluarga, saudara serta rakan selebriti.

BACA: Adam Lee Pernah Tolak Lakon Babak Romantik Sebelum Kahwin Dengan Sweet Qismina

Bagaimanapun, tular video memaparkan Sweet dilihat sakan menari di majlis perkahwinannya itu sekaligus mengundang rasa kurang senang netizen.

Diruangan komen video yang dikongsikan di TikTok itu, rata-rata netizen mempersoalkan perbuatannya itu tidak patut dilakukan untuk mendapatkan keberkatan majlis.

Tidak kurang juga, ada yang meluahkan rasa kecewa dengan acara dalam majlis perkahwinan pasangn itu serta mengatakan terlalu mengikut gaya barat.

Meskipun ramai yang mengkritik, namun ada yang mempertahankan aktres itu dengan mengatakan tarian dilakukan Sweet itu tidak keterlaluan.


Adira Kongsi Wajah Anak Keempat, Pilih Nama Ayub

Hampir sebulan menimang cahaya mata keempat pada 29 September lalu, penyanyi Adira Suhaimi berkongsikan wajah anak lelakinya itu yang diberi nama Ayub.

Menerusi entri itu, Adira berkongsikan  wajah anaknya itu menerusi satu video memaparkan Ayub sedang minum susu.

“Botol susu favourite ayub ni, dah la design cantik, extra soft dan large nipple close to mummy. Botol pun boleh guna sampai besar sebab boleh jadi botol air,” tulisnya.

Perkongsian Adira itu mendapat pelbagai reaksi daripada netizen yang memuji kecomelan Ayub serta memuji penyanyi itu memilih nama yang cukup simple namun mempunyai maksud yang indah.

Adira mendirikan rumah tangga dengan Datuk Seri Adnan Abu di Songkhla, Thailand pada 3 Disember 2015. Pasangan itu dikurniakan tiga cahaya mata, Anggrek, 5, Asan, 4, dan Anggun, 3.


Adam Lee Pernah Tolak Lakon Babak Romantik Sebelum Kahwin Dengan Sweet Qismina

Pelakon Adam Lee mendedahkan dia sudah menjaga batasnya apabila tidak mengambil tawaran lakonan babak romantik bersama pelakon wanita lain ketika melalui fasa bertunang dengan aktres, Sweet Qismina.

Memetik mStar Online, Adam berkata dia dan Sweet berkata kepercayaan dan menjaga pergaulan antara cabaran paling besar dilalui sepanjang fasa tersebut.

BACA: “24 Oktober Hari Sweet Dilahirkan, Hari Ini Juga Saya Ambil Tanggungjawab Sebagai Suami” – Adam Lee

“Sebelum kami bernikah lagi iaitu dalam fasa bertunang memang kami sudah menjaga batas. Kami akan sentiasa saling mengingatkan.

“Malah, saya pernah ditawarkan membawa watak seorang suami yang perlu beraksi romantis dengan isterinya, tetapi saya tarik diri,” katanya.

Dalam pada itu, Sweet berkata ketika tempoh mengikat tali pertunangan itu juga mereka saling berbincang serta memberitahu tentang apa yang perlu dijaga.

“Ketika itu (fasa pertunangan) baru Sweet tahu kalau berlakon dengan mana-mana pelakon lelaki, ada batas untuk dijaga… begitu juga Adam. Kami sentiasa berbincang untuk memberitahu apa yang perlu dijaga.

“Sebagai seorang pelakon kami tidak boleh mengelak untuk mempunyai pasangan dalam drama, namun apa yang penting kita perlu tahu cara menjaga batas,” katanya.

Sementara itu, Sweet berkata sebagai pelakon, mereka boleh berbincang dengan pengarah untuk mengubah cara lakonan jika ianya membabitkan babak romantik.


Nak Berlakon Bawah A. Aida, Wajib Ada Paras Rupa

Pelakon dan penerbit, Datuk A. Aida berkata dia tidak kisah dikecam oleh netizen mahupun penggiat seni apabila kekal dengan pendirian paras rupa tetap menjadi elemen penting menjadi seorang pelakon.

Memetik Utusan Online, Aida berkata dia berhak untuk bersuara secara peribadi meskipun kenyataannya itu mungkin membuatkan ada pihak tersinggung serta tidak bersetuju.

“Tak kisah apa orang nak cakap atau kecam, bagi saya wajib ada rupa paras. Nak berlakon dengan saya, kena cantik dan kacak. Bonus kalau berbadan sasa. Pelakon muda juga salah satu kriteria.

“Selain skrip yang baik, kriteria penting dan wajib adalah rupa paras. Itu adalah formula saya untuk menghasilkan drama yang menerima tontonan ramai. Saya cakap wajib sebab formula itu berjaya,” katanya.

Terdahulu, ada segelintir anak seni membidas kenyataan A. Aida yang membidas kenyataan penerbit itu kerana hanya memandang rupa paras  meletakkan rupa paras seseorang pelakon sebagai ‘resipi’ utama kejayaan sesebuah karya.

Malah, pelakon hebat, Fauziah Ahmad Daud mengatakan kenyataan penerbit itu seolah menghina ciptaan Tuhan kerana ramai individu berbakat melebihi rupa paras mereka.


“Tak Ada Cara Lain, Kena Paksa” – Neelofa Kongsi Tips Istiqamah

Penghijrahan selebriti popular, Noor Neelofa sememangnya menjadi inspirasi buat mereka diluar sana yang mahu berubah ke arah lebih baik.

Hadir menjadi tetamu program Festival Sunnah yang diadakan di Stadium Abdul Halim, Alor Setar, Kedah baru-baru ini, Neelofa menjawab soalan mengenai penghijrahan yang dilakukan selama dua tahun sejak kebelakangan ini.

Berkongsi tips untuk terus istiqamah, Neelofa mengakui bukan perkara yang mudah namun dia mengambil inisiatif secara paksaan dalam melakukan ibadah.

“Orang ramai tanya saya, macam mana cara nak istiqamah adalah paksaan, tiada cara lain. Kena paksa, contoh kena dengar ceramah di YouTube, itu benda paling senang, tak perlu keluar rumah.

“Kena paksa buka al-Quran, kena paksa baca tafsir. Malasnya nak baca al-Quran, boleh baca tafsir dalam hati. Al-Quran ini satu benda yang sangat istimewa di mana kadang-kadang baca tafsir pun boleh mengubah hati orang. Jadi, paksa!

“Nak berzikir pun kalau dulu boleh berzikir 100, 1000 kali tu sekejap saja. Sekarang satu pun tak ada. Jadi, kena cari tasbih, kena ada usaha itu.

“Istiqamah inilah benda yang paling susah sekali sebenarnya kalau nak tanya. Nak pakai tudung senang, kita decide kita nak pakai tudung. Kita minta doa-doa untuk kita pakai tudung,” katanya.

Dalam pada itu, ibu kepada Muhammad Bilal itu berkata dia juga mendapat sokongan daripada rakan-rakan dan juga suaminya.

“Nak istiqamah untuk menghayati menutup aurat dengan sempurna itu is another story. Saya bukan la orang yang tepat nak bagitahu, tapi kalau sekadar pengalaman itulah.

“Maksudnya banyak paksaan dalam usaha atas iman saya itu tapi yang banyak membantu juga adalah teman-teman dan pasangan,” katanya.


Apakah Cabaran TokTi? Menarik Ni!

Siapa sahaja yang tak tahu, Penyanyi Top 1 Malaysia Dato’ Sri Siti Nurhaliza telah dilantik menjadi duta jenama terulung peralatan rumah di Korea Selatan, CUCKOO.

Tidak semata-mata memegang gelaran duta produk CUCKOO, Dato’ Sri Siti Nurhaliza atau lebih dikenali sebagai TokTi menerima kejutan yang luar biasa dari CUCKOO.

Kejutan ini lain dari lain apabila TokTi dicabar oleh CUCKOO untuk menilai sendiri hasil kerja dari Natural Doctress CUCKOO. Menarik ni! Secara tak langsung korang boleh tengok sendiri bagaimana TokTi jadi wartawan.

Kalau korang nak tahu, cabaran ini memerlukan TokTi untuk menghadiri dua rumah pelanggan bagi menjalankan servis CUCKOO untuk merasai sendiri bagaimana Natural Doctress CUCKOO menjalankan tugas.

Semasa dalam perjalanan, TokTi sempat mengajukan beberapa soalan kepada Natural Doctress CUCKOO untuk memahami kehidupan sebagai Natural Doctress. Nak tahu apa yang TokTi tanya? Tengok video sampai habis.

Rumah pertama yang TokTi terjah adalah untuk menjalankan Servis Penapis Air CUCKOO ICON dan rumah kedua untuk Servis Penapis Udara CUCKOO B Model Cordless. Terdapat beberapa SOP yang perlu dipatuhi semasa perkhidmatan.

CUCKOO Natural Doctress dan TokTi mengadakan sesi temuduga selepas melakukan perkhidmatan. Korang nak tahu apa hasilnya? Salah satu soalan yang diajukan oleh TokTi adalah bagaimana CUCKOO Natural Doctress kekal bersemangat untuk terus mengusahakannya dan jawapan oleh CUCKOO Natural Doctress ialah “We Know, We Care”.

Beliau memegang pada prinsip ini untuk pastikan bahawa setiap perkhidmatan yang ditawarkan kepada pelanggan adalah sama seperti layanan terhadap keluarga sendiri.

Kami yakin ramai di antara korang yang menjadi pelanggan setia CUCKOO dan dari situ korang boleh tengok sendiri hasil kerja mereka. Dengan hasil kerja yang tip top tidak mustahil sehingga kini CUCKOO International mampu memberi perkhidmatan kepada lebih 1.5 juta rakyat Malaysia dan lebih 5 juta pengguna isi rumah Malaysia. Satu jumlah yang akan besar jika hendak dinilai.

CUCKOO tidak hanya memberi servis yang terbaik malah jenama popular kegemaraan ramai ini juga mengadakan satu tinjauan bebas pada awal tahun 2022 untuk menilai kepuasan pelanggannya terhadap perkhidmatan CUCKOO.

Ternyata sebanyak 97%* Kepuasan Pelanggan terhadap servis CUCKOO. Memang betul-betul luar biasa! CUCKOO dengan konsep “Kami Memahami, Kerana Itu, Kami Peduli pada setiap perkhidmatan yang kami sediakan” akan memberikan lagi pesekitaran yang sihat untuk korang.

Kalau korang nak tahu pencapaian terbesar CUCKOO ini juga adalah disebabkan pelanggan mereka yang sentiasa memberi kerjasama. . Oleh itu, CUCKOO mahu merakam jutaan terima kasih atas kepercayaan dan amanah diberikan.

Bagi korang yang inginkan pesekitaran yang bersih dan selamat serta ingin menyertai Pasukan Servis CUCKOO+, korang boleh menghubungi talian khidmat pelanggan CUCKOO 1800-88-8181.

*Nota: 97% pelanggan amat berpuas hati dengan Natural Care Service yang dijalankan oleh CUCKOO.
(Penilaian adalah berdasarkan servis yang dijalankan buat pengguna Penapis Air dan Penapis Udara CUCKOO)


Seronok Gais Kalau Ada Rumah Sendiri, Ini Antara Sebabnya!

Bila disebutkan tentang rumah, ramai yang mahukan aset penting ini. Takkan masih lagi nak menyewa je, betul tak?

Pasti ramai orang yang berpendapat lebih baik menyewa sebab kadar sewaan lebih murah daripada ansuran bulanan rumah. Tapi, sampai bila kan? Nak juga impian memiliki rumah sendiri menjadi kenyataan.

Best tau ada rumah sendiri. Dia punya rasa puas tu memang betul heaven! Tak kisahlah apa jenis kediaman sekalipun, memiliki rumah sendiri adalah impian setiap orang. Kami faham banyak perkara yang perlu dikorbankan, tapi segalanya pasti berbaloi untuk jangka masa panjang. Keseronokan ini juga anda dan keluarga dapat rasai dan nikmati bersama.

Pernah terfikir tak mengapa anda perlu memiliki rumah sendiri? Jom ketahui lebih lanjut.

Kalau anda nak tahu rumah boleh menjadi aset pelaburan yang menguntungkan selain sebagai tempat tinggal. Rumah yang anda miliki boleh dijual semula jika ada kenaikan berbanding harga belian. Atau ia boleh menjadi sumber pendapatan tetap jika ianya disewakan.

Rumah merupakan salah satu aset yang boleh diberikan sebagai harta pusaka kepada anak dan cucu. Walaupun rumah sudah berusia berpuluh tahun, jika dijaga dengan baik dan betul, nilainya masih tinggi tau.

Jadi, rumah adalah aset yang berharga yang mana manfaatnya masih dapat dirasai oleh anak cucu anda walaupun apabila anda tiada nanti.

Sedar atau tidak, apabila anda memiliki rumah ia akan membuatkan anda berasa lebih selamat, berbanding menyewa rumah milik orang lain.

Selain itu, anda juga boleh bebas menghias, mengubahsuai atau mengecat semula rumah. Dengan memiliki rumah sendiri, anda akan bebas daripada kos sewa yang semakin meningkat setiap tahun.

Jadikan impian untuk miliki kediaman sebagai penanda aras kejayaan hidup anda. Anda kena tahu, kediaman adalah titik permulaan untuk segalanya. Selepas adanya kediaman sendiri, anda akan berasa lebih tenang jiwa. Bukan itu je, kestabilan di rumah turut tercipta dan dapat memberikan kesan positif untuk perjalanan hidup anda nanti.

Sekiranya anda membeli rumah diusia muda, anda boleh mendapat tempoh pembiayaan pinjaman perumahan sehingga 35 tahun. Jika ada rezeki untuk membeli rumah diusia muda, tidak salah jika anda melaburkannya sekarang ye dak?

Nasihat kami adalah anda perlu pilih pembiayaan perumahan terbaik untuk anda! Pembiayaan Perumahan daripada Co-op Bank Pertama (CBP) iaitu Pembiayaan Perumahan-i Al-Amali adalah satu pembiayaan yang anda boleh dipertimbangkan.

Dengan berkonsepkan Murabahah Tawarruq, CBP dapat memberi pembiayaan perumahan terbaik untuk membantu anda memiliki rumah idaman sendiri.

Selain menawarkan pembiayaan perumahan yang patuh Syariah, CBP juga menyediakan perkhidmatan dengan kadar yang sangat kompetitif. Malah jumlah dan had pembiayaan pun sehingga RM10,000,000.00. Anda juga tidak perlu risau cara bayaran balik kerana ianya sangat fleksibel dan mudah. Agak menarik juga.

Oh ya, selain pembiayaan perumahan, CBP juga turut menyediakan pelbagai produk dan perkhidmatan perbankan yang lain seperti pembiayaan peribadi, pembiayaan hartanah dan juga pembiayaan kepada sektor koperasi dan korporat. Kunjungi cawangan CBP di seluruh negara atau layari www.cbp.com.my untuk maklumat lanjut.

Anda boleh tahu dengan lebih lanjut di Facebook, Twitter, Instagram dan juga Website Co-op Bank Pertama. Jom mulakan langkah anda sekarang.


DSV Tak Kisah Cik B Potong Rambut Macam Lelaki

Baru-baru ini, penampilan terbaru anak kepada usahawan kosmetik, Datuk Seri Vida iaitu Cik B menjadi perhatian ramai apabila dilihat tampil berambut seperti seorang lelaki.

Menerusi satu perkongsian di Instagram, Vida berkata dia tidak kisah Cik B tampil dengan imej sedemikian serta mahu anaknya itu meneroka ketika berada di zaman remaja serta melakukan apa yang disukainya.

“Bagi masa untuk Cik B, biar dia buat apa yang dia suka, explore zaman kanak-kanak remaja,” tulisnya.

Menurut Vida, zaman remaja Cik B tidak sama seperti mereka seusianya kerana dia sudah diberi tanggungjawab menguruskan perniagaan Salmon Skin Salted Egg.

“Cik B membesar tak sama macam orang lain .Saya dah bagi dia handle business Salmon Skin Salted egg,” tulisnya,

Perkongsian Vida itu mendapat pelbagai reaksi daripada netizen yang bersetuju dengan pendapat usahawan itu yang memberi anaknya menikmati zaman muda namun masih dalam pantauan.

Bagaimanapun, seperti sudah dijangka ada segelintir netizen mengkritik usahawan itu yang membiarkan Cik B meniru gaya rambut lelaki.


“24 Oktober Hari Sweet Dilahirkan, Hari Ini Juga Saya Ambil Tanggungjawab Sebagai Suami” – Adam Lee

Tahniah diucapkan buat pasangan selebriti Sweet Qismina dan Adam Lee yang selamat diijabkabulkan pagi tadi dalam satu majlis diadakan di The Boathouse, Ampang, Kuala Lumpur.

Memetik Harian Metro, Adam berkata dia memilih tarikh pernikahan hari ini iaitu 24 Oktober sempena dengan tarikh lahir isteri tercinta.

“Alasan kenapa saya memilih 24 Oktober sebab tarikh ini adalah hari Sweet dilahirkan dan pada hari ini juga saya mengambil tanggungjawab sebagai suami. Besar tanggungjawab saya, tapi Alhamdulillah, Allah permudahkan semuanya,” katanya

Sepanjang empat tahun menjalin hubungan cinta dan kini melangkah ke fasa alam rumah tangga, Adam berkata apa yang paling penting adalah kejujuran.

“Apa yang penting dalam sesebuah perhubungan adalah kena jujur. Jangan sesekali tipu pasangan. Sebagai contoh, kalau saya ada menipu mungkin kami belum sampai tahap ini,” katanya.

Sementara itu, Sweet berkata dia dan Adam mengambil masa selama empat tahun sebelum memutuskan untuk berkahwin kerana mahu menamatkan pengajian terlebih dahulu.

“Sewaktu kami mula berkenalan, saya masih belajar iaitu di tahun akhir. Mak saya tidak ada masalah untuk kami berkawan, tapi dengan syarat saya kena habiskan belajar.

“Alhamdulillah, sepanjang tempoh itu perhubungan kami dipermudahkan. Tidak ada istilah ‘on off’. Malah, tahun pertama kenal, kami sudah hebahkan di media sosial. Mungkin sebab itu ramai mendoakan kami kekal ke jenjang pelamin. Allah makbulkan sampai sekarang,” katanya.

Dalam majlis pernikahan hari ini, Sweet menerima mas kahwin RM2,410.97 merupakan simbolik tarikh lahir Sweet. Malah, pasangan itu juga bertunang pada 24 Oktober tahun lalu pada ulang tahun kelahiran Sweet yang ke-24.

Difahamkan, Adam dan Sweet bakal diraikan dalam satu majlis resepsi pada 29 Oktober ini di sebuah hotel terkemuka di ibu negara.


“Siapa Kata Saya Muda? Kulit Saya Dah Ada Kedutan Halus” – Sofia Jane

Sebut sahaja nama Datin Sofia Jane, pasti ramai yang mengenali pelakon cantik berdarah kacukan Inggeris itu. Meskipun sudah berusia 50 tahun, namun ibu kepada empat cahaya mata itu tetap cantik dan anggun.

Memetik Kosmo, bagaimanapun Sofia berkata dia tidak merasakan dirinya masih menawan seperti yang diperkatakan netizen.

BACA: Lauk Kadang-Kadang Kurang Garam, Sofia Jane Reda Suami Order Grab

Meluahkan rasa syukur di atas kurniaan diberikan Allah serta mengakui dia memetingkan penjagaan kesihatan, bagaimanapun Sofia berkata dia tidak suka apabila ditanya mengenai rahsia penjagaan kecantikan yang diamalkan.

“Saya sebenarnya tidak suka menjawab soalan begini walaupun menerima banyak pertanyaan tentangnya dalam Twitter.

“Sebab apa yang bagus pada saya tidak semestinya baik juga untuk orang lain. Saya sudah pun berusia 50 tahun dan anda pula 25 tahun. Bagaimana saya mahu berkongsi rahsia jika tidak sesuai dengan anda?” katanya.

Dalam pada itu, selepas dipujuk akhirnya Sofia mendedahkan dia mengamalkan makanan berasaskan sayur-sayuran (vegetarian) sejak tujuh tahun lalu.

“Saya pengamal sayur-sayuran. Saya sudah menjadi ‘vegetarian’ sejak tujuh tahun lalu. Selain itu saya hanya amalkan perkara asas yang dilakukan seperti orang lain iaitu bersenam dan minum air putih dengan banyak,” katanya.

Seakan menolak pujian mengatakan dirinya masih kelihatan muda, Sofia berkata hakikatnya dia sudah berusia 50 tahun dan wajahnya sudah mempunyai garis-garis kedutan halus.

“Siapa kata saya muda? Kulit saya sudah ada garis-garis kedutan halus. Tapi saya sangat menyukainya. Saya tidak akan kembali pada usia 25 tahun. Hakikatnya saya sudah berusia 50 tahun.

“Saranan terbaik saya, jaga pemakanan dan jalani kehidupan yang sihat dan aktif. Paling penting jangan lupa untuk senyum dengan orang di sekeliling kita,” katanya.


“Tembam Manja-Manja Is Awesome” – Kurus Tak Buat Puteri Sarah Gembira

Baru-baru ini, hangat diperkatakan apabila netizen mendakwa Puteri Sarah sedang hamil gara-gara gambar dikongsikannya menampakkan bahagian perutnya sedikit berisi.

Memetik mStar Online, menerusi video dimuat naik di Instagram, Sarah menafikan dakwaan tersebut serta mengakui selesa dengan bentuk tubuhnya sedikit berisi berbanding sebelum ini yang terlalu kurus.

BACA: Nampak Macam Baby Bump, Netizen Dakwa Puteri Sarah Hamil Anak Ketiga?

“Dua hari kebelakangan ini ramai prang komen mengenai badan saya yang berisi memandangkan saya duta produk menguruskan badan.

“Saya pernah berada dalam fasa kurung kering tapi ketika itu saya tidak gembira. Tinggi saya 165cm jadi berat ideal saya 58 kilogram.

“Kenapa perlu macam papan? Lihat Jennifer Lopez dan Beyonce, mereka tak terlalu kurus, mereka ada aset. Tembam manja-manja is awesome. Nak jadi cantik kena jadi diri sendiri,” katanya.

Menurut Sarah lagi, sebelum ini dia pernah berada dalam situasi patah hati sehingga berat badannya turun mendadak namun sekaligus membuatkan dirinya menjadi tidak bertenaga.

“Masa saya tengah sedih dan patah hati, saya kurus dengan cepat. Masa itu saya ingat kurus itu cantik tetapi tidak.

“Mana larat nak buat kerja dan jaga dua orang anak yang sangat aktif… jadi saya ambil keputusan untuk menambah berat badan tapi ‘terlebih’ pula sebab saya makan pada waktu malam,” katanya.

Sementara itu, Sarah menjelaskan dia mengambil produk kurus bukan untuk langsing sebaliknya untuk mengekalkan berat badan ideal.


Sweet Qismina Sah Bergelar Isteri Adam Lee

Tahniah diucapkan buat pasangan pelakon Sweet Qismina dan Adam Lee yang sah bergelar suami isteri dengan sekali lafaz sebentar tadi dalam satu majlis diadakan di The Boathouse, Ampang, Kuala Lumpur.

Memetik mStar Online, pasangan itu dinikahkan sendiri oleh abang kandung Sweet iaitu Fahid Ashraf Supandi disaksikan Penolong Pendaftar Perkahwinan Masjid Datul Ehsan, Ampang.

Dalam majlis itu, Adam menyerahkan RM2410.97 sebagai mas kahwin seeta lima dulang hantaran dan dibalas tujuh dulang daipada pengantin perempuan.

Pasangan pengantin dilihat cukup segak dan cantik dalam persalinan serba putih. Malah, Majlis penikahan pasangan itu turut disiarkan secara langsung di laman YouTube.

Sabtu lalu, Adam dan Sweet diraikan dalam majlis berinai bertemakan Jawa. Manakala semalam, turut diadakan majlis doa selamat.

Terdahulu, pasangan itu mengikat tali pertunangan pada 24 Oktober 2021 selepas tiga tahun menjalin hubungan cinta.


Neelofa Tak Rindu Kehidupan Glamour, Hati Kini Rasa Lapang

Penghijrahan selebriti popular, Noor Neelofa sememangnya menjadi inspirasi buat mereka diluar sana yang mahu berubah ke arah lebih baik.

Baru-baru ini, Neelofa sempat menjawab soalan mengenai penghijrahan yang dilakukan selama dua tahun ini ketika menjadi tetamu program Festival Sunnah yang diadakan di Stadium Abdul Halim, Alor Setar, Kedah.

BACA: Neelofa Tak Mahu Tampil Berdua Dengan Artis Lelaki Dalam Program TV

Memetik mStar Online, Neelofa berkata dia tidak rindukan kehidupan lamanya sebagai selebriti ternama serta hatinya kini lebih lapang dengan perubahan yang dilakukan.

“Ada orang tanya, mesti kau rindu apa kau buat dulu. Mesti rindu nak sibuk dan terkenal macam dulu, kan? Sebenarnya saya rasa macam bahagian saya sudah selesai.

“Alhamdulillah saya dah move on. Saya rasa apa yang Allah bagi sekarang adalah hati yang lapang dan sentiasa terasa penuh. Saya juga tidak lagi terkejar-kejar macam dulu. Alhamdulillah syukur Minta-minta Allah tidak tarik perasaan ini,” katanya.

Dalam pada itu, Neelofa meluahkan rasa syukur susunan Allah terhadap hidupnya sangat cantik. Ujarnya, jika dia masih lagi aktif pasti tidak dapat beri tumpuan sepenuhnya kepada suami dan anak.

“Beberapa hari lepas saya muncul sebagai tetamu program MeleTop untuk mempromosikan program Next To Neelofa, dekat sana saya terfikir cantik sungguh susunan Allah.

“Lapan tahun, setiap minggu saya berada di studio sama menjadi pengacara rancangan tersebut tapi untuk menggalas tanggungjawab ini pada saat ini saya tidak mampu kerana perlu mengutamakan suami dan anak yang masih kecil. Saya syukur sebab penceritaan dan susunan hidup saya cantik sebenarnya,” katanya.


Mengaku Lelaki, Sajat Tegur Lelaki Culas Bayar Nafkah Anak

Meskipun sudah berhijrah ke Australia, namun masih ramai netizen masih mengikuti perkembangan Sajat atau nama sebenarnya, Muhammad Sajjad Kamaruz Zaman.

Jauh meninggalkan kedua anak angkatnya yang kini berada di Malaysia, namun Sajat tidak pernah melupakan mereka.

BACA: Lupa Nak End Live, Netizen Terhibur Tengok Sajat Tidur Berdengkur

Baru-baru ini, tular perkongsian Sajat meluahkan rasa kecewa melihat segelintir lelaki di luar sana mengabaikan tanggungjawab terhadap anak-anak.

Menurut Sajat, meskipun anak-anaknya jauh namun dia tidak melupakan tanggungjawab serta meminta kaum lelaki tidak lepas tangan dan hanya memikirkan nafsu semata-mata.

“Saya ini, anak saya jauh, tanggungjawab saya tetap bagi pada anak. Kalau awak lelaki, tak jaga anak-anak dan hanya tahu buat anak dengan perempuan. Dan, hubungan awak dan pasangan dah gagal, awak tak jaga, maknanya awak bukan lelaki. Darjat awak adalah lebih teruk daripada pondan,” katanya.

Dalam video tersebut, Sajat turut mengakui dirinya pondan namun menyifatkan dia seorang lelaki dan perempuan serta tidak melupakan tanggungjawab.

Perkongsian Sajat itu mendapat pelbagai reaksi daripada netizen yang meluahkan rasa syukur akhirnya Sajat mengaku dirinya lelaki serta mendoakan agar usahawan itu kembali ke fitrah sebenar dan bertaubat.


Kekok & Takut, Akhirnya Puteri Balqis Buka Akaun TikTok

Pelakon Puteri Balqis akhirnya membuka akaun TikTok untuk berkongsikan puisi yang ditulisnya serta aktiviti seni untuk tatapan peminat.

Menurut Puteri Balqis lagi, pada awalnya dia rasa takut untuk membuka akaun media sosial berkenaan namun dia sedar ramai kini menggunakan TikTok.

BACA: Netizen Puji Perwatakan Puteri Balqis ‘Soft Spoken’ & Merendah Diri

Greetings from PB. Thank you to the team @Rusa Music and Farris.

? original sound – Puteri Balqis Ashikin – Puteri Balqis Ashikin

“Hello, saya Puteri Balqis. Ini adalah akaun TikTok pertama saya dan saya hanya menggunakan untuk tujuan kerja dan berkongsi puisi.

“Saya agak kekok dan takut untuk menggunakan platform media sosial ini kerana ramai yang bermain TikTok,” katanya.

Menerusi entri itu, Balqis meluahkan rasa syukur peminat sentiasa memberikan sokongan serta mendoakan semua pengikutnya berada dalam keadaan baik.

“Namun, saya bersyukur kerana anda semua sentiasa menyokong saya dan saya doakan agar anda semua berada dalam keadaan baik,” katanya.

Diruangan komen, rata-rata pengikutnya memberikan sokongan serta mendoakan pelakon itu berjaya dalam bidang lakonan. Baru sahaja dibuka lima hari lalu, akaun TikTok Puteri Balqis sudah mempunyai lebih 9,000 pengikut.


Sharifah Rose Suka Lelaki Kacak, Mampu Bimbing & Stabil

Mengakui masih single, pelakon Sharifah Rose berkata dia sama seperti wanita lain yang mempunyai keinginan untuk mempunyai pasangan hidup.

Memetik BH Online, bagaimanapun Rose berkata dia tiada masa untuk menjalin hubungan istimewa dengan mana-mana lelaki kerana sibuk dengan kerjaya.

BACA: Sharifah Rose Teringin Nak Kahwin, Mahu Lelaki Kacak & Matang

“Saya masih ‘single’ dan tak menjalinkan hubungan istimewa dengan sesiapa. Setakat kawan biasa adalah. Kalau nak kata cinta lokasi, itu pun tidak wujud. Selesai penggambaran, saya terus pulang ke rumah. Saya selesa berkawan dengan sesiapa sahaja, sama ada hero, rakan artis mahu kru di lokasi penggambaran.

“Jika ada beranggapan saya bercinta dengan hero gandingan, ia tidak benar. Mungkin prasangka timbul disebabkan nampak keserasian antara kami,” katanya.

Menurut pelakon berusia 24 tahun itu, dia menerima kehendak takdir seandainya jodohnya sampai awal serta mahukan lelaki yang baik, matang dan paling penting tidak naik tangan pada wanita.

“Jika itu takdir yang tertulis, saya terima. Cuma, biarlah lelaki dalam kalangan orang baik-baik. Saya suka lelaki matang, budiman, kacak, mampu membimbing dan stabil daripada segala segi.

“Dia juga mestilah seorang yang tenang, santai dan tidak suka marah-marah. Paling penting, bukan jenis mudah angkat tangan kepada wanita,” katanya.

Terdahulu, Sharifah Rose pernah menjalin hubungan cinta dengan anak tiri Datuk Seri Siti Nurhaliza iaitu Aazief Khalid, namun mereka berpisah sejak September 2020.


Terima Mesej Lucah, Baby Shima Dedah Identiti Lelaki ‘Berkopiah’

Baru-baru ini, perkongsian penyanyi Baby Shima menjadi perhatian apabila mendedahkan sering menerima mesej menerusi ‘direct message’ daripada seorang lelaki di Instagram.

Menerusi entri dikongsikan, Baby Shima yang bengang dengan gangguan tersebut berkongsikan mesej diterimanya serta wajah lelaki itu sebagai pengajaran.

BACA: “Apa Hukum Amang Seksual? PU Dan Ustazah Online Tak Nak Ulas Ke?”- Baby Shima

Menurut Shima lagi, akaun lelaki tersebut dipenuhi dengan foto dan video mengenai ceramah agama namun tidak melambangkan imejnya yang dilihat sentiasa memakai kopiah.

Dalam pada itu, Baby Shima berkata dia daapat menjangkakan lelaki tersebut akan memberi maklum balas mengatakan kononnya akaun Instagram telah digodam.

“Instagram abang penuh dengan ceramah baik-baik alhamdulillah suka tengok. Tapi di belakang orang masyallah. munafikman, kol*mman. Kejap lagi dah kantoi, kena hack.. okey tu perkara biasa.

“Tiba-tiba rasa nak nyanyi lagu Zizi pula.. hati hitam boleh tutup dengan jubah eh eh eh banyaknya orang munafik zaman sekarang ni,” tulisnya.

Bagaimanapun tidak daapt dipastikan sama ada individu tersebut adalah pemilik sebenar akaun tersebut atau menggunakan identiti palsu.

Perkongsian Baby Shima itu mendapat pelbagai reaksi daripada netizen yang mengecam tindakan lelaki itu serta meminta penyanyi itu membuat laporan polis.


Wawa Zainal Ditegur Pakai Tudung Nampak Leher, Telinga

Meskipun jarang dilihat di kaca televisyen, bagaimanapun pelakon Wawa Zainal tidak lokek berkongsikan aktiviti harian di media sosial buat tatapan peminat.

Baru-baru ini, perkongsian pelakon itu menjadi perhatian apabila memuat naik gambar dan video bersama anak perempuannya, Hayla Maghfirahtul Adzkiyaa.

Bagaimanapun, apa yang menjadi bualan apabila apabila gaya tudung yang dipakai pelakon itu dikatakan tidak sesuai dengan penampilannya sebagai wanita berhijab.

Diruangan komen, rata-rata netizen meluahkan rasa kurang senang dengan gaya tudung dipakai Wawa apabila menampakkan bahagian leher dan telinganya.

Malah, ada yang menegur semakin lama tudung yang dipakai semakin pendek serta menitipkan pesanan supaya pelakon itu lebih menjaga aurat.

Meskipun pelbagai komen kritikan ditinggalkan oleh netizen, namun tiada komen balas daripada Wawa dan video tersebut masih lagi disiarkan.


Norreen Kongsi Foto Mesra, Luah Rasa Cinta Pada Suami

Baru-baru ini, pelakon dan personaliti media sosial, Norreen Iman ada memuat naik gambar bersama suaminya, Razzi Razak di Instagram yang menjadi perhatian ramai.

Menerusi entri itu, Norreen meluahkan rasa cinta buat suami tersayang serta mendedahkan bukan mudah suaminya itu untuk memikat hatinya.

BACA: “Korang Boleh Panggil Aku Gemuk, Gajah Tapi Jangan Panggil Aku Siti Bainun” – Norreen Iman

“Nothing can describe how much I love you Baba. Walaupun dulu You susah nak mengorat I tapi ….. kembang pulak ayat-ayat novel ni hahahahaha. Nanti ah sambung,” tulisnya.

Difahamkan, foto-foto mesra yang dikongsikan itu diambil ketika mereka menikmati percutian di Resorts World Cruises.

Apa yang menjadi perhatian, Norreen turut memuat naik gambar bercium dengan suami namun telah disunting menjadi kabur.

Malah, Norreen juga bertindak menutup ruangan komen pada posting berkenaan mungkin untuk mengelakkan kata-kata tidak sepatutnya daripada netizen.


Sharifah Sakinah Sahkan Mahu Bercerai

Hangat diperkatakan mengenai status rumah tangganya sebelum ini, pelakon Sharifah Sakinah mengesahkan bakal berpisah dengan suaminya, Michael Hensen.

Memetik mStar Online, Sakinah berkata sepanjang tiga tahun bersama hubungan mereka sering berdepan masalah dan hubungan jarak jauh memenatkan baginya apatah lagi perlu berulang alik.

BACA: “Kami Tak Boleh Lagi Jadi Pasangan” – Kapsyen Sharifah Sakinah Cetus Tanda Tanya

“Ya, kami akan bercerai dan akan menjalani kehidupan masing-masing selepas ini. Saya tidak mahu lagi menjalani hubungan jarak jauh kerana ia memenatkan. Tenaga saya sudah habis. Saya mahu gembira dan memberi fokus kepada kehidupan.

“Michael tidak boleh menetap di Malaysia kerana mempunyai komitmen kerja dan keluarga yang masih di bawah tanggungannya,” katanya kepada laporan Kosmo.

Mengulas mengenai postingnya itu, Sakinah berkata dia tidak mahu timbul salah faham jika dia dilihat bersama lelaki lain selepas ini.

Malah, dia terbuka untuk meminta Michael Michael meneruskan kehidupan termasuk jika bertemu pengganti dirinya.

“Saya ada bercakap dengan Michael, jika dia ada berjumpa dengan wanita lain, teruskan,” katanya.

Terdahulu, Sharifah Sakinah dan Michael Hansen mengakui sudah berumah tangga sekitar Februari lalu. Sakinah berkata dia terpaksa merahsiakan mengenai perkahwinannya itu atas beberapa faktor peribadi.


“Jaga Hati, Jaga Perut & Jaga ‘A*u’” – Sheila Rusly Kongsi Tips Bahagia Pada Menantu

Pelakon dan penerbit popular, Sheila Rusly memberitahu dia pernah memberikan tips untuk kekal bahagia rumah tangga kepada menantunya yang juga pelakon Elisya Sandha.

Memetik Xtra, penerbit itu berkata tiga tips yang dikongsikan iaitu menjaga hati suami, jaga perut atau makan minum dan menjaga hubungan intim.

BACA: Sheila Rusly Mimpi Nama Bakal Cucu Ketika Elisya Sandha Hamil 3 Bulan

Menurut Sheila lagi, pasangan suami isteri pada zaman sekarang dilihat hanya mengutamakan hubungan intim sahaka berbanding perkara lain.

Tu diaaa, rahsia perkahwinan kekal bahagia ???? #fyp #xtramy #shielarusly #elisyasandha #tips #perkahwinan #beritaditiktok #sembangentertainment

“Saya selalu berkongsi tips dengan Elisya. Saya kata kalau nak bahagiakan suami ni sangat senang. Pertama, kena jaga hati dia, kedua jaga perut dia, dan ketiga baru jaga ‘anu’ (hubungan intim suami isteri).

“Zaman sekarang ‘anu’ dulu, salah! Bila anu dah tak sedap, engko nak cari orang lain. Huh. Tiga perkara itu sahaja. Jaga hati dia, jangan buat benda yang suami tak suka. Rajin memasak untuk ikat perut suami. Barulah buat hubungan intim sekali atau dua kali seminggu,” katanya.

Dalam pada itu, Shiela turut memuji menantunya itu seorang yang rajin memasak dan sentiasa mencuba menu baharu untuk menambat hati suaminya, Uzair Haqimy.

“Tiap kali bila saya di dapur, dia akan tanya saya masak apa. Dia akan tanya pelbagai soalan tentang resepi yang saya masakkan itu. Kalau dulu masa baru bertunang dia akan catit resepi di buku nota.

“Sepanjang setahun dia jadi menantu saya jadi bila saya cakap tentang resepi tu dia mudah faham. Bila dia cuba masak, sekali atau dua kali terus jadi,” katanya.


Shiera Dah Telefon Minta Kepastian, Sakinah Minta Keluarga Tak campur Hal Rumah Tangga

Semalam, perkongsian pelakon Sharifah Sakinah di Instagram mencetuskan tanda tanya mengenai status rumah tangganya dengan jejaka berasal dari Sweden iaitu Michael Hensen.

Memetik mStar Online, kakak kepada pelakon itu iaitu Sharifah Shahirah yang dihubungi berkata dia mengetahui tentang status dibuat Sakinah selepas dimaklumkan oleh anaknya.

BACA: “Kami Tak Boleh Lagi Jadi Pasangan” – Kapsyen Sharifah Sakinah Cetus Tanda Tanya

Menurut Shahirah atau lebih mesra disapa Shiera, berkata dia sudah menghubungi Sakinah untuk bertanyakan mengenai perkara tersebut namun diminta untuk tidak campur hal rumah tangganya.

“Saya memang tak tengok posting dia di Instagram, saya dapat tahu pun apabila anak tunjuk pada saya dan terfikir onar apa pula yang dibuatnya kali ini. Saya ada menghubungi Sakinah bagi mendapatkan kepastian tapi dia minta keluarga jangan masuk campur.

“Sakinah cuma cakap, what happened in the net stay in the internet… saya pun tak tahu apa gimik dia kali ini,” katanya.

Dalam pada itu, Shiera berkata dia bukan individu yang sesuai untuk ditanya mengenai hal rumah tangga adiknya serta mengatakan adalah lebih baik jika Sakinah menyelesaikan sendiri hal tersebut.

“Keluarga semua pun tenang sahaja dengar spekulasi terbaharu ini, biarlah orang nak buat spekulasi apa pun. Ada orang ambil peduli ke? Biarlah dia sendiri yang mengesahkan tentang perkara itu dan ia bukan kerja saya,” katanya.

Semalam, dalam satu perkongsian Sakinah memberitahu dia dan Michael mempunyai banyak perbezaan sehingga mereka tidak sesuai lagi menjadi pasangan.


Nampak Macam Baby Bump, Netizen Dakwa Puteri Sarah Hamil Anak Ketiga?

Baru-baru ini, pelakon Puteri Sarah Liyana ada memuat naik fotonya di Instagram mengenakan pakaian berwarna krim dan tudung merah jambu.

Menerusi entri itu, Puteri Sarah turut menulis kapsyen berbentuk pertanyaan kepada pengikutnya.

Namun, rata-rata netizen tertumpu pada bahagian perut Puteri Sarah yang sedikit berisi seakan-akan baby bump sekaligus mencetuskan spekulasi netizen bahawa aktres itu sedang hamil.

Diruangan komen, netizen meluahkan rasa syukur serta tumpang gembira jika benar pelakon itu sedang hamil anak ketiga.

Bagaimanapun, Puteri Sarah dilihat ada meninggalkan komen memberitahu dia memilih untuk kelihatan berisi daripada fizikal bentuk badan yang kurus.

Puteri Sarah mendirikan rumah tangga dengan pengarah popular Syamsul Yusof pada 8 Mac 2014 dan dikurniakan dua cahaya mata iaitu Syaikhul Islam serta Sumayyah.


Ramai Nak Tahu Kenapa Silibus Tak Boleh Ditukar Segera? Ini Jawapan Radzi Jidin

Seperti yang anda tahu, baru-baru ini kecoh berkenaan satu isu melibatkan seorang guru, Cikgu Fadli Salleh yang dikenakan tindakan tatatertib hanya kerana memberikan kritikan dan pandangan terhadap silibus pelajaran di Malaysia.

Ramai pihak yang tidak berpuas hati malah ada juga yang mempertikaikan kenapa tindakan sedemikian diambil sedangkan Cikgu Fadli Salleh hanya mahu melihat penambahbaikan dalam sistem pelajaran anak-anak Malaysia.

Tetapi kes ini sudah pun selesai pada Selasa lalu apabila Cikgu Fadli Salleh didapati tidak bersalah oleh Lembaga Tatatertib Kementerian Pendidikan Malaysia (KPM).

Dalam pada masa yang sama, Menteri Kanan Pendidikan, Datuk Radzi Jidin turut mengambil maklum mengenai isu ini. Beliau ada menjelaskan bahawa terdapat dua faktor yang menyebabkan silibus pelajaran di sekolah tidak boleh ditukar dalam kadar segera ketika ditemubual Awani baru-baru ini.

Pertama, sesuatu silibus itu harus dilengkapkan kitarannya yakni pelajar harus mengharunginya dari mula memasuki sekolah hingga tamat di darjah atau tingkatan penghabisan.

Jelasnya, murid Tahun Satu pada 2017 merupakan kohort pertama yang menggunakan silibus yang ada hari ini, sementara murid Tahun lain masih memakai silibus lama kerana ia perlu dilengkapkan perjalanannya hingga Tahun Enam.

Beliau turut menjelaskan bahawa pembangunan silibus ini mengambil masa, perjalanannya itu ada pusingan dan silibus yang anda lihat hari ini telah mula digunakan pada 2017.

“Itulah kali pertama ia digunakan sehinggalah hari ini, mereka yang Darjah Satu pada 2017 itu sudah Darjah Enam pada tahun ini, dan mereka yang Darjah Satu pada 2018 sekarang sudah Darjah Lima.”

Hal ini juga membawa kepada faktor kedua iaitu sebarang silibus tidak boleh diubah di pertengahan jalan kerana ia akan menggangu seluruh aturan sistem itu.

Maksudnya, untuk memperkenalkan silibus yang baharu, perlu ditunggu hingga seluruh kohort yang menggunakan silibus lama selesai perjalanannya hingga Darjah Enam dahulu.

“Maka kita perlukan penelitian yang mendalam, kita sedar daripada maklum balas daripada ibu bapa yang menceritakan bahawa silibus hari ini dilihat agak sukar berbanding dengan yang dahulu dan kita ambil kira.

“Kerana dalam konteks ini, satu kohort (Tahun Satu 2017) sudah tamat kitarannya dan inilah ruang terbaik untuk kita lihat kembali silibus tersebut,” jelas beliau.

Jadi, kami harap segala persoalan anda terjawab sudah. Ada sebabnya pihak KPM tidak terus segera menukar silibus di sekolah kerana banyak perkara yang perlu dilihat dan dikaji terlebih dahulu. Nak kan perubahan tu bukannya tak boleh, tapi perlukan sedikit masa untuk dilaksanakan.


Sherry Ibrahim Tampil Berniqab Di Majlis Agama, Netizen Doa Kekal Istiqamah

Baru-baru ini, perkongsian pelakon Sherry Ibrahim menjadi perhatian apabila dilihat tampil mengenakan niqab dalam majlis agama yang diadakan oleh usahawan terkenal, Noor Neelofa.

Menerusi posting tersebut, Sherry memuat naik gambar bersama Neelofa ketika menghadiri majlis Maulidur Rasul di kediaman ibu kepada Muhammad Bilal itu.

“Bersama seorang yang berjiwa indah Neelofa. Terima kasih Lofa dan keluarga sebab menjemput saya,” tulisnya.

Sementara itu, pelakon Zulin Aziz yang turut serta dalam majlis agama itu juga berkongsikan gambar bersama rakan artis lain termasuklah Sherry Ibrahim, Mawar Rashid, Bella Astilah, Wawa Zainal dan Kaka Azraff.

Namun, rata-rata netizen tertumpu pada penampilan Sherry ang manis mengenakan jubah labuh dan lengkap berniqab berwarna putih.

Diruangan komen, rata-rata netizen memuji kecantikan Sherry apabila tampil berniqab serta mendoakan agar pelakon berusia 39 tahun itu terus istiqamah.


Emirhan Dah Masuk Usia 5 Bulan, Anzalna Nasir Tak Sabar Nak Tambah Anak

Umum mengetahui, pelakon jelita Anzalna Nasir mempunya dua cahaya mata iaitu Muhammad Eidress dan Muhammad Emirhan yang sememangnya comel belaka.

Malah, ada yang meminta supaya Anzalna menambah cahaya mata lagi memandangkan kedua kecomelan kedua anak-anaknya itu diwarisi daripadanya dan juga suami.

Baru-baru ini, Anzalna ada memuat naik foro comel anak keduanya itu yang sudah mencecah usia 5 bulan.

Namun, apa yang lebih menjadi perhatian, kapsyen Anzalna yang berharap anaknya itu cepat membesar kerana dia tidak sabar untuk berikan adik baru buat Emirhan.

“Happy 5 months old Emirhan! Cepat membesar mama tak sabar nak bagi adik! Hahahaha,” tulisnya.

Perkongsian Anzalna itu mendapat pelbagai reaksi daripada netizen yang memuji kecomelan Emirhan serta mendoakan hasrat aktres itu untuk menambah cahaya mata lagi dimakbulkan.

Dalam pada itu, ada yang menyokong Anzalna menambah cahaya mata lagi disebabkan kecomelan anak-anaknya.

Anzalna mendirikan rumah tangga dengan ahli perniagaan Hanif Zaki pada 2016. Pasangan itu dikurniakan dua cahaya mata iaitu Mohamad Eidrees dan Mohamad Emirhan.


Baru 4 Hari Bersalin, Dr Amalina Dah Bawa Anak Jalan-Jalan

Beberapa hari lalu, doktor pakar kelahiran Malaysia yang kini berkhidmat di London, Dr Amalina Che Bakri memaklumkan selamat melahirkan cahaya mata sulung di Hospital St. Thomas.

Menerusi satu entri, Dr Amalina berkongsikan berita gembira itu serta memuat naik gambar anak perempuannya yang diberi nama, Arabella Mia.

Semalam, perkongsian Dr Amalina mencuri tumpuan ramai apabila memuat naik beberapa keping gambar bersama puteri kesayangannya.

Dalam foto tersebut, Dr Amalina dilihat sedang bersiar-siar bersama anaknya yang berada di dalam stroller sambil menikmati udara segar.

Melihatkan foto tersebut, apa yang menjadi perhatian ramai Dr Amalina dilihat sihat dan bertenaga meskipun baru saja 4 hari melahirkan cahaya mata.

Diruangan komen, rata-rata netizen mengagumi Dr Amalina yang kuat untuk keluar rumah tanpa menunggu habis tempoh berpantang.

Kata netizen lagi, sebagai seorang doktor pasti Dr Amalina tahu tentang kesihatan dirinya dan tidak perlu sibuk bertanya sama ada dia berpantang atau tidak.

Dalam pada itu, ramai memuji Dr Amalina kelihatan cantik meskipun baru sahaja bersalin. Malah, ada segelintir wanita yang membandingkan diri mereka yang tidak terurus selepas bersalin.

Dr Nur Amalina mendirikan rumah tangga dengan jejaka Inggeris, Alexander Charles di Masjid Central London pada 31 Mac tahun lalu.


Aliff Syukri Cemas Isteri Menjerit Sakit, Alami Pendarahan

Umum mengetahui, baru-baru ini isteri kepada usahawan kosmetik, Datuk Seri Aliff Syukri iaitu Datin Seri Nur Shahida mengesahkan dirinya kini hamil anak keenam.

Bagaimanapun, semalam perkongsian Aliff di Instagram menjadi perhatian apabila memuat naik video detik cemas isterinya mengalami pendarahan sehingga terpaksa dikejarkan ke hospital.

BACA: Aliff Syukri Tak Serik Menyanyi, Keluar Lagu Baru Tahun Depan

Menerusi video itu, Aliff berkata ketika kejadian dia sedang melakukan sesi live di media sosial dan terkejut apabila mendengar isterinya yang sedang hamil empat bulan menjerit kesakitan.

“Tengah sibuk buat live tiba-tiba isteri saya jerit kesakitan dan mengalami pendarahan yang banyak. Masa ni saya lari macam tak cukup tanah. Saya hanya fikir baby dan isteri saya, awak saya sedih. Doakan yang terbaik,” tulisnya.

Dalam pada itu, Aliff turut memaklumkan doktor memberitahu kandungan berada dalam keadaan baik dan isterinya perlu berehat selama beberapa bulan.

“Alhamdulillah doktor dah scan kata baby masih ok, denyutan jantung pun ok. Cuma isteri saya kena baring je dan rehat untuk 3-5 bulan sebab akan bahaya untuk ibu dan baby, sampai la uri naik semula. Doakan semuanya dipermudahkan,” tulisnya.

Perkongsian Aliff itu mendapat pelbagai reaksi daripada netizen yang mendoakan agar segala urusan dipermudahkan dan bayi dalam kandungan sihat sehingga dilahirkan.


Netizen Puji Perwatakan Puteri Balqis ‘Soft Spoken’ & Merendah Diri

Sejak kebelakangan ini hangat diperkatakan mengenai pelakon berbakat besar, Puteri Balqis mengenai kisah kehidupannya.

Bagaimanapun, Balqis dilihat tetap tenang meneruskan kehidupan seperti biasa apatah lagi pelakon itu sudah kembali aktif sebagai pelakon.

Baru-baru ini tular video dimuat naik seorang pengguna TikTok memaparkan Balqis sedang duduk di sebuah sofa sambil memberi review mengenai baju yang dipakainya. Difahamkan, baju yang dipakainya itu adalah dibuat oleh pelakon itu sendiri.

Betul ke aqish buat baju jersey sendiri dekat kilang #hotspotprinting_hq ??

Namun, apa yang lebih menjadi perhatian ramai adalah cara percakapan Balqis yang sangat lemah lembut. Malah, ramai yang memuji pelakon itu seorang yang sangat merendah diri.

Dalam pada itu, ramai yang memuji Balqis dilihat sangat cantik dan matang, seolah tidak menyangka bahawa gadis itu sebenarnya baru 15 tahun.